title: Unmasked

text: "Unmaskedin" kappaleista Kiss on esittänyt konserteissa seuraavia: ”Is That You?”, ”Shandi”, ”Talk to Me” ja ”You’re All That I Want”.


title: Unmasked

text: "Unmaskedin" sarjakuvatyylinen kansikuva oli Howard Marksin idea. Hän ilmoitti Peggy Tomarkinille, että Kissin uuden albumin nimi olisi "Unmasked". Kanteen hän halusi piirroksen, joka päättyisi lauseeseen ”They stink” (). Koska yhtyeellä ei levyn nimestä huolimatta ollut aikomusta luopua naamioistaan, Tomarkinin piti keksiä jonkinlainen juonikäänne selittämään levyn nimeä. Kannen toiseksi viimeisessä kuvassa yhtyeen jäsenet riisuvatkin naamionsa, mutta niiden alta paljastuu toiset naamiot.


title: Unmasked

text: Kansikuvan maalasi Victor Stabin, joka ei ollut aiemmin tehnyt töitä musiikkialalla. Howard Marksin mainostoimisto toimitti Stabinille ohjeet, ja Stabin itse vastasi grafiikasta kolmen hengen ryhmän kanssa, johon kuuluivat Mark Samuels, Jose Rivero ja Sherry Schneider. Kolmen stripin maalaaminen kesti kaksikymmentäkahdeksan päivää.


title: Unmasked

text: Kissin jäsenet pitivät kannesta, ja erityisesti sarjakuvia harrastava Gene Simmons antoi Stabinille vihjeitä ja rakentavaa palautetta. Simmons myös kertoi Peter Crissin olevan lähdössä yhtyeestä, ja siksi levyn mukana tulleessa julisteessa Criss iskee silmää riisuessaan naamionsa. Alkuperäinen maalaus myytiin myöhemmin yhtyeen virallisessa huutokaupassa 14 000 dollarilla.


title: Unmasked

text: Yhtyeen manageri Bill Aucoin on kertonut, että näihin aikoihin Paul Stanley ja erityisesti Gene Simmons olisivat jo pidemmän tovin suunnitelleet maskien pois jättämistä. Heidät oltiin kuitenkin saatu joka kerta ylipuhuttua.


title: Unmasked

text: Albumin vinyylipainoksen takakanteen on merkitty kappaleet ja levyn tekniset tiedot, mutta kappaleiden nimet ovat väärässä järjestyksessä.


title: Unmasked

text: Casablanca Records julkaisi "Unmaskedin" 20. toukokuuta 1980. Levyn äänimaailma hämmensi yhtyeen kannattajien harvenevaa joukkoa, sillä albumi nousi neljäntoista viikon aikana Yhdysvaltain Billboard 200 -listalla parhaimmillaankin vain sijalle 35. "Unmasked" myi toki kultaa, mutta se oli samalla ensimmäinen Kiss-albumi sitten vuoden 1975 "Dressed to Killin", joka ei yltänyt platinalevyn myyntilukemiin. Heikohko myynti oli Kissille suuri pettymys, sillä vain kolme vuotta aiemmin se oli äänestetty maan suosituimmaksi rock-yhtyeeksi jopa The Beatlesin ja Led Zeppelinin edelle. Edellinenkin levy, "Dynasty", oli ollut parhaimmillaan listan yhdeksännellä sijalla.


title: Unmasked

text: Euroopassa ja Australiassa Kiss säilytti suosionsa, ja esimerkiksi Norjassa albumi oli listaykkönen. Kymmenen parhaan joukkoon "Unmasked" ylsi myös muun muassa Länsi-Saksassa, Itävallassa ja Alankomaissa. Argentiinassa ja Uruguayssa albumi julkaistiin espanjankielisellä nimellä "Desenmascarado".


title: Unmasked

text: Alkuperäisen albumin mukana oli juliste, jossa yhtyeen jäsenet riisuvat maskinsa; kuva on sama kuin etukannen sarjakuvan toiseksi viimeinen ruutu. Albumin sisältöön kuului myös Kiss-oheistuotteiden tilauslomake.


title: Unmasked

text: Rolling Stonen David Fricke arvosteli "Unmaskedin" lehden 2. lokakuuta 1980 ilmestyneessä numerossa. Hän toteaa sen eroavan täysin "Alive!"-albumin ja "Love Gunin" kaltaisista raskaista albumeista, mistä käy esimerkkinä ”Shandi” ja siinä kuultavat Paul Stanleyn laulutyyli, harmoniat ja puhtaat kitarasoundit. Fricke moittii myös kappaleiden ”She’s So European”, ”Easy As It Seems” ja ”You’re All That I Want” olevan ”masentavan kesyjä”. 14. kesäkuuta 1980 ilmestyneen Billboardin kriitikko toteaa, että "Unmasked" on todennäköisesti Kissin radioystävällisin albumi. Levyn pääpaino on hänen mukaansa musiikillisissa koukuissa ja harmonioissa.


title: Unmasked

text: Tuoreemmassa Allmusicin arvostelussa Greg Prato toteaa, että suurin osa "Unmaskedin" sävellyksistä on helposti unohtuvia. Hän kehuu kappaleita ”Is That You?”, ”Talk to Me”, ”Two Sides of the Coin”, ”Naked City” ja ”Shandi”. Mukana on kuitenkin enemmän täytemateriaalia kuin Kissin levyillä yleensä, kuten ”What Makes the World ’Go Round”, ”Tomorrow” ja ”She’s So European”, jotka ovat myös tylsiä ja ennalta-arvattavia. Prato antaa albumille kaksi arvostelutähteä viidestä mahdollisesta.


title: Unmasked

text: Kissin jäsenistä Paul Stanley ja Gene Simmons eivät ole albumia juurikaan arvostaneet. Stanleyn mielestä levy on ”munaton”, vaikka siinä onkin joitain ”Tomorrow’n” kaltaisia ”siistejä biisejä”. Sen sijaan Ace Frehleyn mielestä "Unmasked" on Kissin väärinymmärretyin albumi, ja hän on kertonut pitävänsä levyllä olevista omista kappaleistaan.


title: Unmasked

text: Arvostelut


title: Unmasked

text: Pian albumin julkaisun jälkeen Kiss ryhtyi järjestämään koesoittoja löytääkseen Peter Crissin tilalle uuden rumpalin. Vaikka moni kuuluisa rumpali halusi liittyä Kissiin, yhtye halusi Crissin korvaajaksi nälkäisen ja omistautuneen muusikon. Lopulta yhtyeen vakuutti parhaiten Paul Caravello, joka vaihtoi nimensä pian Eric Carriksi ja omaksui itselleen identiteetin "The Fox" ().


title: Unmasked

text: Carr esiintyi yhtyeessä ensimmäisen kerran pian sen jälkeen, kun Peter Crissin lähtö oli julkistettu. Kissin heikkenevä menestys Yhdysvalloissa näkyi myös keikkakysynnässä. Vielä vuotta aikaisemmin Kiss oli soittanut New Yorkissa kaksi peräkkäistä konserttia Madison Square Gardenissa, mutta nyt se joutui tyytymään Palladiumin huomattavasti vaatimattomampiin puitteisiin. Koska "Unmasked" oli ollut Yhdysvalloissa floppi, yhtye päätti tehdä kiertueet Euroopassa sekä Australiassa ja Uudessa-Seelannissa. Erityisesti Australiassa järjestetty ”Aussie ’80–’81” -kiertue oli suuri menestys. Yhtye esiintyi siellä ja Uudessa-Seelannissa ensimmäistä kertaa suurilla, jopa 70 000 katsojaa vetävillä stadioneilla.


title: Unmasked

text: Syyskuussa 1980 Paul Stanley myönsi "Unmaskedin" olleen paljon "Dynastya" pop-tyylisempi levy. Hän lupasi seuraavan albumin olevan paluu Kissin heavy metal -juurille.


title: Unmasked

text: Edellä mainittujen singlejen lisäksi tehtiin myös joitakin valtiokohtaisia julkaisuja, kuten ”Is That You?” (Australia, Uusi-Seelanti ja Peru) ja ”What Makes the World Go ’Round” (Ranska ja Britannia).


title: Unmasked

text: Muusikot


title: Unmasked

text: Muut


title: Unmasked

text: "Unmaskedista" on julkaistu lukuisia painoksia. Alun perin albumi ilmestyi vinyylilevynä ja C-kasettina, ensimmäinen CD-versio ilmestyi vuonna 1987. Levyn painoksista harvinaisin on Meksikossa julkaistu, moniväriselle vinyylille painettu LP-versio. Sen arvoksi on määritelty 350 Yhdysvaltain dollaria.


title: Suopursut

text: Suopursut eli pursut ("Ledum") on alppiruusujen ("Rhododendron") sukuun kuuluva alasektio ("Rhododendron" subsect. "Ledum"). Aikaisemmin suopursut olivat oma sukunsa kanervakasvien (Ericaceae) heimossa, mutta uudemmat geneettiset tutkimukset ovat osoittaneet niiden kuuluvan alppiruusuihin.


title: Suopursut

text: Suopursut ovat ainavihreitä pensaita tai varpuja joita kasvaa luonnonvaraisena pohjoisella havumetsävyöhykkeellä. Lajeja on kahdeksan. Joillakin lajeilla on otettu käyttöön uudet tieteelliset lajinimet, koska entiset nimet olivat jo käytössä laajassa alppiruusujen suvussa.


title: Suopursut

text: Entiset "Ledum"-suvun lajien nimet ja niiden nykyiset "Rhododendron"-suvun nimet:Yksi luonnollinen risteytymä tunnetaan:


title: Music from ”The Elder”

text: Music from ”The Elder” on yhdysvaltalaisen rockmusiikkia esittävän Kissin yhdeksäs studioalbumi. Albumi julkaistiin 10. marraskuuta 1981, ja sen tuotti Bob Ezrin, joka oli tehnyt yhteistyötä yhtyeen kanssa myös vuoden 1976 studioalbumilla "Destroyer".


title: Music from ”The Elder”

text: Albumi oli Kissin ensimmäinen studioalbumi, jolla soitti rumpali Eric Carr. Albumi jäi väliaikaisesti myös soolokitaristi Ace Frehleyn viimeiseksi levytykseksi yhtyeessä hänen erottuaan Kissistä pian albumin julkaisun jälkeen. Frehley teki paluun yhtyeeseen vuonna 1996.


title: Music from ”The Elder”

text: Kissin kotimaassa Yhdysvalloissa "Music from ”The Elder”" menestyi hyvin heikosti. Se nousi Billboard 200 -listan sijalle 75, eikä myynyt kultalevyyn oikeuttavaa määrää. Sen sijaan esimerkiksi Euroopassa ja Australiassa albumi menestyi selvästi paremmin.


title: Music from ”The Elder”

text: "Music from "The Elder"" on konseptialbumi, ja se perustuu Kissin basisti Gene Simmonsin kehittämään tarinaan nuoren pojan sankarillisesta odysseiasta. Tuottaja Bob Ezrin palkkasi yhtyeen sävellysavuksi muun muassa Lou Reedin, joka kirjoitti albumin tunnetuimman kappaleen "A World Without Heroes" yhdessä Simmonsin kanssa. Simmons oli kirjoittanut alun perin albumin tarinaa kuvaavan novellin, jonka pohjalta yhtye alkoi Ezrinin ehdotuksen mukaan tehdä Simmonsin kirjoituksen mukailemaa albumia. Myös "The Elder"-elokuva oli määrä tuottaa samanaikaisesti albumin kanssa, mutta projekti jäi toteutumatta.


title: Music from ”The Elder”

text: Albumin nauhoittaminen aloitettiin vuoden 1981 maaliskuussa tuottaja Bob Ezrinin johdolla. Soolokitaristi Ace Frehleyn suhtautuminen albumin levyttämiseen oli alusta lähtien negatiivinen, ja hän kieltäytyi saapumasta äänittämään albumia studioon muun yhtyeen kanssa. Gene Simmons, laulaja ja rytmikitaristi Paul Stanley, rumpali Eric Carr ja tuottaja Bob Ezrin työstivät albumia A & R- ja Record Plant-äänitysstudioilla, mutta Frehley sen sijaan nauhoitti osuutensa omassa kotistudiossaan. Myös perinteiseen rockmusiikkiin mieltyneellä Eric Carrilla oli vaikeuksia toteuttaa Ezrinin albumilla hakemaa taiteellista ratkaisua, ja sessiomuusikko Allan Schwartzberg, joka oli aiemmin soittanut myös Gene Simmonsin sooloalbumilla, palkattiin soittamaan rumpuja albumin kappaleisiin "Odyssey" ja "I". 'Schwartzberg nauhoitti omat soitto-osuutensa Ace Frehleyn kotistudiolla. Albumin viimeiset nauhoitussessiot järjestettiin Bob Ezrinin omistamalla äänitysstudiolla Kanadan Torontossa vuoden 1981 syyskuussa. Albumilta pois jääneistä kappaleista "Carr Jam 1981", joka sisälsi Eric Carrin rumpusoolon, julkaistiin myöhemmin Kissin vuoden 1992 studioalbumilla "Revenge".


title: Music from ”The Elder”

text: Albumin nauhoitusten päätyttyä usean kuukauden jälkeen Frehley koki, että hänen aikansa Kississä olisi piakkoin ohitse. Hän jättäytyi albumin julkaisemisen aikaan ulkopuolelle Kissin toiminnasta, vaikka Paul Stanley yritti Frehleyn mukaan taivutella häntä jatkamaan yhtyeessä. Vaikka Frehley esiintyikin myös Kissin seuraavan studioalbumin "Creatures of the Nightin" kansikuvassa ja "I Love It Loud"-kappaleen musiikkivideolla, hän ei ollut soittanut kitaraa yhdelläkään albumin kappaleella. Hän jätti yhtyeen jo vuonna 1982, vaikka hänen lähdöstään kerrottiin virallisesti vasta vuonna 1983.


title: Music from ”The Elder”

text: Albumin kannen ja kuvituksen suunnitteli Dennis Woloch. Albumin kansikuvassa esiintyvä käsi kuuluu yhtyeen laulaja ja rytmikitaristi Paul Stanleylle. Woloch valitsi albumin kansitaiteessa esiintyvän oven New Yorkissa 86. kadun ja Park Avenuen kulmassa sijaitsevasta metodistikirkosta sillä hän halusi kuvata albumin kansitaiteen nimenomaan kirkon ovea vasten, koska useimmissa kirkoissa oli jyhkeät goottilaiset ovet joka vastasi albumin tunnelmaa. Hän otti ovesta valokuvan, jonka jälkeen ovesta teetettiin jäljennös Manhattan Modelworks-mallinvalmistamossa.


title: Music from ”The Elder”

text: "Music from "The Elder"" julkaistiin 10. marraskuuta 1981 vinyylilevynä ja C-kasettina. Albumin julkaisi Casablanca Records, ja vuonna 1997 osana Kissin "The Remasters"-julkaisusarjaa albumin uudelleenmasteroidun version julkaisi Mercury Records. Se on "in" (1997), "Sonic Boomin" (2009) ja "Monsterin" (2012) ohella yksi neljästä Kissin studioalbumista, joka ei ole ylittänyt kultalevyn myyntirajaa Yhdysvalloissa. Albumi saavutti korkeimman listasijoituksensa Norjassa nousten albumilistan seitsemänneksi, Saksassa albumin sijoitus oli kymmenes, Itävallassa ja Australiassa 12., Ruotsissa 19., Japanissa 21., Alankomaissa 39. ja Britanniassa 51. Yhtyeen kotimaassa Yhdysvalloissa "Music from "The Elder"" nousi parhaimmillaan "Billboard 200" -albumilistalla vaatimattomalle sijalle 75.


title: Music from ”The Elder”

text: Albumilta julkaistiin Yhdysvalloissa singlenä kappale "A World Without Heroes", joka nousi "Billboard Hot 100"-singlelistan sijalle 56 ja Britanniassa sijalle 55. Kappale "I" julkaistiin singlenä Argentiina, Australiassa, Itävallassa, Ecuadorissa, Ranskassa, Saksassa, ja Alankomaissa.


title: Music from ”The Elder”

text: "Music from "The Elderin"" kehnon menestyksen vuoksi Kiss ei ensimmäistä ja edelleenkin ainoaa kertaa urallaan tehnyt uutta studioalbumiaan promotoivaa kiertuetta.


title: Music from ”The Elder”

text: Albumin kappaleita on esitetty enää albumin julkaisun jälkeen yhtyeen konserteissa, mutta yhtyeen esiintyessä Music Televisionin "MTV Unplugged"-ohjelmassa vuonna 1995 yhtye esitti kappaleen "A World Without Heroes", ja yhtyeen taltioitu esiintyminen julkaistiin myöhemmin livealbumina ja konserttivideona "Kiss Unplugged" vuonna 1996. Vuonna 2011 yhtye esiintyi Kiss-aiheisella Kiss Kruise-risteilyllä ja esitti akustisessa konsertissaan albumin kappaleet "I", "Mr. Blackwell" ja "Just a Boy".


title: Porfyriinit

text: Porfyriinit on ryhmä konjugoituneita rengasrakenteisia pyrroliväriaineita. Se esiintyy rakenneyksikkönä monissa biologisissa molekyyleissä, esimerkiksi hemissä, klorofylleissä ja bakterioklorofylleissä. Edellä mainituissa molekyyleissä porfyriini esiintyy metalliporfyriininä, missä porfyriinin tasomaiseen rengasrakenteeseen on sitoutunut metalliatomi. Hemin tapauksessa keskusmetallina on rauta, kun taas klorofyllien ja bakterioklorofyllien tapauksessa keskusmetallina on magnesium.


title: Their Greatest Hits (1971–1975)

text: Their Greatest Hits (1971–1975) on yhdysvaltalaisen rock-yhtyeen The Eaglesin kokoelma-albumi, joka julkaistiin vuonna 1976. Se on parhaiten myynyt äänite Yhdysvalloissa yhdessä Michael Jacksonin "Thriller" -albumin kanssa ja kolmanneksi parhaiten myynyt albumi maailmanlaajuisesti (1. Michael Jacksonin "Thriller" ja 2. AC/DC:n Back in Black ). Tämä albumi on ensimmäinen joka myi platinaa RIAA:n asteikolla ja myöhemmin se sai myös timantti-statuksen. Maailmanlaajuisesti "Their Greatest Hits (1971–1975)" on myynyt 41 miljoonaa kappaletta.


title: Gil Young-Ah

text: Gil Young-Ah (s. 11. huhtikuuta 1970, Ansan) on eteläkorealainen entinen sulkapalloilija ja olympiavoittaja.


title: Gil Young-Ah

text: Gil saavutti suurimmat menestyksensä nelinpelissä. Yhdessä Shim Eun-Jungin kanssa hän voitti pronssia MM-kisoissa 1991 ja Barcelonan olympialaisissa 1992. Vuonna 1993 MM-kisoista tuli pronssia Chung So-Youngin kanssa ja kultaa vuonna 1995 Jang Hye-Ockin parina. Atlantan olympialaisissa 1996 Gil oli hopealla nelinpelissä Jang Hye-Ockin kanssa, mutta sekanelinpelissä hän voitti kultaa yhdessä Kim Dong-Moonin parina lyöden finaalissa toisen Etelä-Korean parin Ra Kyung-Min ja Park Joo-Bong.


title: Ulrich Neisser

text: Ulrich Neisser (8. joulukuuta 1928 Kiel, Saksa – 17. helmikuuta 2012) oli yhdysvaltalainen psykologi. Hän syntyi vuonna 1928 Saksassa ja muutti perheensä kanssa Yhdysvaltoihin 1931. Neisser kirjoitti vuonna 1967 kirjan "Cognitive psychology", joka on kognitiivisen psykologian tunnettuja teoksia. Tutkimustensa perusteella Neisser kehitti havaintokehäteorian, joka kuvaa havaitsemisen kolmea vaihetta.


title: Jimmy Johnstone

text: James Connelly ”Jinky” Johnstone (30. syyskuuta 1944 Bothwell, Skotlanti – 13. maaliskuuta 2006) oli skotlantilainen jalkapalloilija.


title: Jimmy Johnstone

text: Johnstone tuli tunnetuksi pelatessaan Celticissä. Hän debytoi joukkueessa vuonna 1963 ja voitti seurassa yhdeksän Skotlannin-mestaruutta, neljä Skotlannin cupia ja viisi Skotlannin liigacupia. Hän oli mukana vuonna 1967 Lissabonissa, kun Celtic voitti ensimmäisenä brittiseurana Euroopan cupin.


title: Jimmy Johnstone

text: Hän menehtyi maaliskuussa 2006 marraskuussa 2001 todettuun lihashermoston sairauteen.


title: Creatures of the Night

text: Creatures of the Night on yhdysvaltalaisen Kiss-yhtyeen 13. lokakuuta 1982 julkaistu, kymmenes studioalbumi. Albumin tuottivat Michael James Jackson sekä Kissin laulaja-kitaristi Paul Stanley ja laulaja-basisti Gene Simmons. Kissin kolmeen aiempaan studioalbumiin verrattuna "Creatures of the Night" teki suuren musiikillisen suunnanmuutoksen, ja albumilla yhtye palasi raskaampaan rockmusiikkiin diskovaikutteisten ja progressiivisien levytysten jälkeen. Albumi ylsi Yhdysvalloissa Billboard 200-listan 45. sijalle, mutta ei tästä huolimatta palauttanut Kissin levynmyyntiä aiempien vuosien tasolle.


title: Creatures of the Night

text: Soolokitaristi Ace Frehley ei osallistunut albumin äänittämiseen, mutta hän esiintyy tästä huolimatta albumin kansikuvassa. Hänen sijastaan albumin soolokitaraosuudet äänittivät neljä palkattua studiomuusikkoa. Vinnie Vincent, joka oli yksi albumilla vaikuttaneista studiomuusikoista, palkattiin Frehleyn viralliseksi seuraajaksi albumia seuranneella kiertueella.


title: Creatures of the Night

text: "Creatures of the Night" oli viimeinen Kissin albumi, jonka julkaisi levy-yhtiö Casablanca Records. Yhtye omisti albumin Casablancan perustajan, hieman ennen albumin julkaisua menehtyneen Neil Bogartin muistolle.


title: Creatures of the Night

text: Vuonna 1982 Kiss oli uransa pahimmassa aallonpohjassa. Yhtye oli vieraannuttanut lukuisia faneja musiikistaan julkaisemalla Vini Poncian tuottamat studioalbumit "Dynasty" (1979) ja "Unmasked" (1980), joilla yhtyeen musiikki oli ottanut paljon vaikutteita diskomusiikista. "Dynastyn" äänityksissä yhtyeen jäsenten välit olivat alkaneet rakoilla, ja tämä johti rumpali Peter Criss erottamiseen vuonna 1980. "Dynasty" oli tästä huolimatta maailmanlaajuinen kaupallinen menestys, ja myös "Unmasked" menestyi hyvin etenkin Euroopassa ja Australiassa. Crissin korvasi Unmasked Tour-kiertueella Kissin rumpalina ensi kertaa esiintynyt Eric Carr.


title: Creatures of the Night

text: Syyskuussa 1980 laulaja-kitaristi Paul Stanley lupasi Kissin tekevän paluun musiikillisille juurilleen ja että yhtyeen seuraava albumi tulisi olemaan edeltäjiään raskaampi. Vuoden 1976 hittialbumin Destroyer tuottanut Bob Ezrin palasi yhteistyöhön Kissin kanssa, ja yhtye aloitti seuraavan studioalbuminsa äänittämisen. Tuloksena oli progressiivinen konseptialbumi "Music from ”The Elder”", joka perustui laulaja-basisti Gene Simmonsin kehittämään tarinaan nuoren pojan sankarillisesta odysseiasta. Soolokitaristi Ace Frehley oli alusta pitäen vastustanut ajatusta konseptialbumin julkaisemisesta, ja hän muun muassa äänitti osuutensa kotistudiollaan, koska ei suostunut työskentelemään samanaikaisesti muun yhtyeen kanssa.


title: Creatures of the Night

text: "Music from ”The Elder”" oli yhtyeen panostuksesta huolimatta kaupallisesti aiempaakin epäonnistuneempi tuotos. Albumi ylsi Billboardin listalla vaivoin vaatimattomalle 75. listasijalle, ja ainoa single ”A World Without Heroes” saavutti niin ikään heikon listasijan 56. Billboard Hot 100-listalla. Albumin kehnon menestyksen takia yhtye ei ensimmäistä kertaa urallaan tehnyt kiertuetta albumin tiimoilta.


title: Creatures of the Night

text: "Creatures of the Night" äänitettiin Record Plant- ja Record One-studioilla Los Angelesissa, ja se miksattiin New Yorkissa Power Station-studiossa.


title: Creatures of the Night

text: Soolokitaristi Ace Frehley oli jo vuoden ajan pohtinut jättävänsä yhtyeen. Hän oli ennen albumin äänitysten alkua joutunut myös auto-onnettomuuteen yhdessä myös Kissin levytyksillä soittaneen sessiomuusikko Anton Figin kanssa, ja Frehleyn onnettomuudessa saamat vammat vaikuttivat hänen arkielämäänsä pitkään ja olivat osasyy siihen, miksi hän ei innostunut studiotyöskentelystä Kissin kanssa. Paul Stanley ja Gene Simmons yrittivät suostutella Frehleyn jäämään yhtyeeseen, ja myös Frehleyn juristi kehotti tätä miettimään yhtyeen jättämistä uudelleen, koska Kiss oli vastikään solminut uuden levytyssopimuksen, jonka lisäksi yhtye tienasi edelleen oheistuote- ja esiintymistuloilla varsin mittavia summia, minkä johdosta eroaminen ei osoittautuisi taloudellisesti kannattavaksi ratkaisuksi.


title: Creatures of the Night

text: Frehley jätti yhtyeen jo vuonna 1982, mutta tieto hänen erostaan virallistettiin vasta vuotta myöhemmin. Frehleyn soolokitaraosuudet "Creatures of the Nightille" soittivat neljä sessiomuusikkoa: jo 1970-luvulla yhtyeen kanssa työskennellyt Bob Kulick, sooloartistina pitkään levyttänyt Robben Ford, Mr. Mister-yhtyeen kitaristi Steve Farris sekä Vincent Cusano eli Vinnie Vincent, joka myöhemmin korvasi Frehleyn Kissin soolokitaristina. Sessiomuusikkoina albumilla vaikuttivat myös basistit Mike Porcaro ja Jimmy Haslip; Porcaro soitti albumin nimikkokappaleessa “Creatures of the Night“ ja Haslip kappaleessa “Danger“. Haslip oli tehnyt yhteistyötä Jacksonin kanssa aiemmin soittaessaan niin ikään "Creatures of the Nightilla" vaikuttaneen Robben Fordin albumilla. Porcaron bassoraita kappaleeseen “Creatures of the Night“ päätyi Simmonsin mukaan albumille, kun hän oli kuullut sattumalta Porcaron soittamassa kappaletta bassolla ja pitänyt tämän soitosta niin kovasti, että halusi jättää sen lopulliselle albumille. Myös rumpali Eric Carr esitteli taitojaan basistina ja soitti Simmonsin sijaan bassoa kappaleessa "I Still Love You".


title: Creatures of the Night

text: Tuottaja Michael James Jacksonin mukaan albumin rummut äänitettiin vanhoilla, harvinaisilla mikrofoneilla ja koko rumpusettiä ympäröivä huone oli mikitetty eri paikoista.


title: Creatures of the Night

text: "Creatures of the Nightilla" Kiss otti ensimmäistä kertaa urallaan vaikutteita metallimusiikista. Tähän vaikutti muun muassa rumpali Eric Carrin aiempaa raskaampi soittotyyli, joka erosi huomattavasti hänen edeltäjänsä Peter Crissin jazz-vaikutteisesta soittotavasta.


title: Creatures of the Night

text: Paul Stanley kirjoitti albumille yhteensä neljä kappaletta, tosin ulkopuolisten lauluntekijöiden avustamana. Simmons teki albumille viisi kappaletta, jotka hän oli niin ikään kirjoittanut ulkopuolisten lauluntekijöiden kera. Tuottaja Michael James Jackson pyysi Adam Mitchellin avustamaan kappaleiden teossa, ja panoksensa albumin kappaleisiin antoivat myös Jim Vallance, Mikel Japp sekä tuolloin melko tuntematon Bryan Adams, joka loi myöhemmin valtavan menestyksekkään uran sooloartistina. Vinnie Vincent oli säveltäjänä kolmessa albumin kappaleessa, mukaan lukien singlejulkaisussa ”I Love It Loud”.


title: Creatures of the Night

text: "Creatures of the Night" oli ensimmäinen Kiss-albumi, jolla lauluvastuun kantoivat yksinomaan Stanley ja Simmons.


title: Mika Piiparinen

text:
Mika Piiparinen (16. joulukuuta 1911 Kolppana – 21. heinäkuuta 1991) oli suomalainen säveltäjä. Hän on tunnettu monista hengellisistä lauluistaan. Piiparinen syntyi Inkerinmaalla, missä hänen isänsä toimi saarnaajana. Isä Heikki Piiparinen ei suostunut ottamaan Neuvostoliiton kansalaisuutta vuonna 1929, ja perhe muutti Suomeen, aluksi Terijoelle ja sotien jälkeen Helsinkiin. Mika Piiparinen tosin muutti Helsinkiin jo vuonna 1935, koska hän ei löytänyt töitä Terijoelta.
Siviiliammatiltaan Piiparinen oli yrittäjä, joka työskenteli laukkualalla. Hän kuului Helsingin vapaaseurakuntaan useita vuosikymmeniä. Helsingin vapaaseurakunnan sekakuoroa hän johti vuosina 1947-1965, ja kuoro esiintyi useilla Suomen Vapaakirkon kesäjuhlilla.


title: Mika Piiparinen

text: Piiparisen hengellisistä lauluista tunnetuimpia ovat ”Kun tummuvat illan varjot”, ”Meren tiedän kirkkahan”, ”Oi Golgatan ihana risti”, ”Oi katso mikä aamu”, "Sinulle korkea Herra" ja ”Kädet”. 1970-1980-luvuilla näitä lauluja lauloivat vapaiden herätysliikkeiden, kuten Suomen Vapaakirkon ja helluntaiherätyksen, laulajien lisäksi esimerkiksi Jorma Hynninen, Esa Ruuttunen ja Jyväskylän Studiokuoro. Piiparisen hengelliset laulut levisivät samoihin aikoihin myös Viroon, jossa niitä laulettiin varsinkin Tallinnassa, Olevisten seurakunnassa.


title: Molukkirapu

text:
Molukkirapu ("Limulus polyphemus") on elävä fossiili, joka elää valtamerissä. Sen sukulaisia eli merissä jo 400–350 miljoonaa vuotta sitten. Nykyisin heimosta elää neljä lajia, muut niistä ovat pienikokoisempia ja niitä tavataan Aasian rannikoilla.
Molukkiravut kehittyivät ilmeisesti meriskorpioneista.
Nimestään huolimatta molukkirapu on läheisempää sukua hämähäkeille ja skorpioneille kuin ravuille.
Molukkirapu kykenee kasvattamaan hävinneen raajan tilalle uuden.


title: Molukkirapu

text: Molukkiravut ovat väriltään vihertäviä tai ruskeita. Naaras kasvaa suuremmaksi kuin koiras, sen ruumiin halkaisija voi olla 30 cm. Ravun pituus otsasta pyrstön kärkeen on noin kaksi kertaa sen leveys. Molukkiravun veri on kuparipitoinen koska siinä happea kuljettaa hemoglobiinin asemasta hemosyaniini ja siksi sen väri on sinertävä.


title: Molukkirapu

text: Molukkiravun vartalo on kolmejaokkeinen. Sileässä, puolipyöreässä etuosassa ovat viisi paria silmiä, pikku sakset joiden avulla se siirtää ruokaa suuhunsa, viisi paria jalkoja liikkumiseen ja suu jalkojen välissä. Takimmaiset jalat ovat melamaiset, ja auttavat rapua lipumaan vedessä. Keskiosassa on maha, kidukset ja sukupuolielimet sekä iso osa eläimen lihaksista. Takaosa on pitkä kapea pyrstö.


title: Molukkirapu

text: Kasvaessaan molukkirapu joutuu vaihtamaan kuorta. Se kehittää uuden kuoren vanhan alle ja pumppaa sitten kiduksillaan niin, että vanha kuori halkeaa kahden etummaisen jaokkeen saumasta. Uusi kuori on pehmeä ensimmäisen vuorokauden ajan. Jokaisessa kuorenvaihdossa molukkirapu kasvaa 25–30 %.


title: Molukkirapu

text: Molukkirapuja tavataan Pohjois-Amerikan itärannikolla Mainesta Floridan eteläosaan, Meksikonlahdelle ja Jukatanin niemimaalle asti.


title: Molukkirapu

text: Pieniä molukkirapuja voi pitää meriakvaariossa, mutta harva allas on tarpeeksi suuri täysikokoiselle ravulle.


title: The Final Countdown

text: The Final Countdown on hard rock -yhtye Europen tunnetuin kappale. Ensimmäisen kerran kappale julkaistiin Europen "The Final Countdown" -albumilla 1986. Kappaleen singlen B-puolena on "On Broken Wings".


title: The Final Countdown

text: Single oli myyntilistojen ensimmäisellä sijalla 26 maassa ja myi yli 8 miljoonaa kappaletta maailmanlaajuisesti.


title: The Final Countdown

text: Kappaletta on käytetty lukuisissa yhteyksissä. Esimerkiksi itävaltalainen poliitikko Jörg Haider käytti kappaletta vaalikampanjansa tilaisuuksissa. Kappale on ruotsalaisen metalliyhtye Sabatonin introna. Kappale on myös jääkiekkojoukkue Rauman Lukon maalilaulu. Se oli myös Hämeenlinnan Pallokerhon maalilaulu kaudella 1986–1987.


title: The Final Countdown

text: Vuonna 1999 julkaistiin tanssi-remix "The Final Countdown 2000". Sen tuotti Brian Rawling, jolla oli aikaisemmin ollut menestystä Cherin "Believen" kanssa.


title: The Final Countdown

text: Bändi levytti vuonna 2016 kappaleesta uuden version sen 30-vuotisjuhlan kunniaksi. Uudessa versiossa soittavat täysin samat muusikot kuin vuoden 1986 alkuperäisversiossa.


title: Salzburg (osavaltio)

text: Salzburg on Itävallan osavaltio eli liittomaa (). Salzburgin osavaltio sijaitsee Tonavan sivujokeen Inniin laskevan Salzach-joen ympärillä Itävallan länsiosassa. Sen pinta-ala on 7 156 km² ja väkiluku arviolta 538 575 (vuonna 2015), joten se on väestöltään kolmanneksi pienin Itävallan yhdeksästä osavaltiosta. Sen pääkaupunki on Salzburg.


title: Salzburg (osavaltio)

text: Hallinnollisesti osavaltio on jaettu viiteen piiriin ("Bezirk"), joiden lisäksi Salzburg (Salzburg-Stadt) on erillinen itsehallinnollinen kaupunki. Piirit on muodostettu Salzburgin historiallisten alueiden ("Gau") mukaisesti, ja nimetty pääkaupunkiensa mukaan. Ne ovat: Salzburgin osavaltion itänaapureita ovat Ylä-Itävallan ja Steiermarkin osavaltiot. Etelässä sitä reunustaa Kärnten, ja lännessä se ulottuu kapeana kaistana Italian rajalle saakka (Etelä-Tiroli) katkaisten näin Tirolin osavaltion kahteen osaan. Salzburgilla on myös pitkä yhteinen raja Saksan osavaltion Baijerin kanssa.


title: Salzburg (osavaltio)

text: Osavaltion asukastiheys, n. 75 as/km², on hieman matalampi kuin Itävallassa keskimäärin. Väestö on keskittynyt osavaltion pohjoisosiin, Salzburgiin ja sen ympärille Flachgauhin, jossa asuu yli puolet osavaltion asukkaista. Vuoristoisempi eteläosa on pääasiassa hieman harvempaan asuttua, kuitenkin Salzachin laaksossa on paljon vanhoja pieniä kaupunkeja. Täällä sijaitsee myös suomalaisillekin tuttu Bischofshofen, jossa järjestetään yksi Keski-Euroopan mäkiviikon osatapahtumista. Osavaltion etelälaidalla on vuorijono "Hohe Tauern" joka kuuluu mantereen vedenjakajan muodostavaan Korkea-Alppien ketjuun. Näillä seuduin on useita yli kolmen kilometrin korkuisia vuorenhuippuja.


title: Salzburg (osavaltio)

text: Ennen roomalaisaikaa Salzburgin alueella asui kelttejä. Valloitettuaan Alppimaat roomalaiset säilyttivät nykyisen Salzburgin paikalla olleen kaupungin kelttiläisen nimen Iuvavum (Juvavum), ja tekivät siitä hallintoalueen Noricumin provinssiin. Roomalaisvallan kristillisinä loppuaikoina sinne tuli piispanistuin. Rooman romahdettua piispanistuin katosi joksikin aikaa kansainvaellusten pyörteissä, mutta sittemmin baijerilaiset käännytettiin kristinuskoon ja frankit valloittivat alueen 600- ja 700-lukujen vaihteessa, jolloin Salzburgissa on taas piispa. Arkkipiispa alueelle saatiin vuonna 798.


title: Salzburg (osavaltio)

text: Arkkihiippakunta kuului frankkivaltakunnan jaon jälkeen tavallisesti Baijerin maihin, ja siitä tuli osa Pyhää saksalais-roomalaista keisarikuntaa. 1200-luvulla Salzburgin arkkipiispat omaksuivat kreivin arvonimen, ja hallitsivat siitä eteenpäin Salzburgia itsenäisenä kreivikuntana kirkollisesti. Tämä kreivikunta pysyi toki osana keisarikuntaa, ja myöhemmin, kun Itävalta Habsburgien johtamana laajeni, Salzburg pysyi siitä erillään. Samoin se pysyi erillään Wittelsbachien johtamasta Baijerista. Uskonpuhdistuksella ei ollut minkäänlaista vaikutusta arkkipiispan hallitsemassa kreivikunnassa, joka 1500- ja 1600-luvun uskonsodissa puolusti katolisuutta, joskaan ei liittynyt Pyhään liigaan.


title: Salzburg (osavaltio)

text: Suolantuotannostaan kuuluisa Salzburg (nimi tarkoittaa "suolalinna" tai "suolakaupunki", alun perin luultavasti "suolavuori") sai suuret voitot läheisistä vuorista louhitun suolan viennistä ulkomaille. Kun Baijeri vuonna 1611 kaksinkertaisti kaikkien tavaroiden tuontitullinsa, merkitsi tämä laskua Salzburgin vientituloissa, ja arkkipiispa vastasi hyökkäämällä Baijeriin. Baijerin moninkertaisesti suurempi armeija voitti helposti hänen joukkonsa ja miehitti Salzburgin muutamaksi kuukaudeksi. Tämä "suolasota" ei kuitenkaan aiheuttanut pysyvämpiä ongelmia arkkihiippakunnalle.


title: Salzburg (osavaltio)

text: 1700-luvun lopussa Ranska alkoi suuren vallankumouksen jälkeen uhata koko Pyhän saksalais-roomalaisen keisarikunnan olemassaoloa. Ranskan vallattua 1801 Saksan läntiset osat ja suuren osan Italiaa, tarvitsi keisarikunta uudelleenjärjestelyä, ja tässä yhteydessä Salzburg sekularisoitiin eli arkkipiispa luopui maallisesta vallasta, kreivikunnastaan 1803. Tällä ei juurikaan ehtinyt olla vaikutusta sillä Napoleon julistautui Ranskan keisariksi. Hänen voittonsa Austerlitzissa 1805 jälkeen maa johti Eurooppaa, ja Pyhä saksalais-roomalainen keisarikunta lakkasi olemasta 1806. Salzburg oli nyt jonkin aikaa vuorotellen sekä Itävallan että Baijerin alaisuudessa, kunnes Napoleon voitettiin. Wienin kongressin jälkeen 1816 siitä tuli pysyvästi osa Itävaltaa.


title: Salzburg (osavaltio)

text: Toisen maailmansodan päättymisen jälkeen eli vuodesta 1945 Salzburgin kuvernööriksi on aina valittu oikeistokonservatiivista ÖVP-puoluetta edustava mies. Kevään 2004 vaaleissa kuvernööriksi nousi kuitenkin sosiaalidemokraattisen puolueen (SPÖ) edustaja Gabi Burgstaller, joka oli ensimmäinen nainen kyseisessä virassa. Vuodesta 2013 lähtien kuvernööri on ollut Wilfried Haslauer.


title: Salzburg (osavaltio)

text: Salzburgin liittomaan 36 edustajan maapäivät valitaan viiden vuoden välein. Kevään 2004 vaaleissa SPÖ sai paikoista 17 ja ÖVP 14. Nämä kaksi saivat yhteensä ylivoimaisen enemmistön ja muodostivat osavaltion hallituksen. Muista puolueista kansallismielinen vapauspuolue FPÖ sai 3 paikkaa ja Itävallan vihreät (Grüne) 2 paikkaa.


title: Néstor Kirchner

text: Néstor Carlos Kirchner (; 25. helmikuuta 1950 – 27. lokakuuta 2010) oli Argentiinan presidentti. Hänen kautensa alkoi 25. toukokuuta 2003 ja päättyi 10. joulukuuta 2007. Peronisti Kirchner toimi aiemmin Santa Cruzin maakunnan kuvernöörinä 1991–2003. Hänen vaimonsa Cristina Fernández de Kirchner seurasi häntä presidenttinä. Huhtikuussa 2010 Kirchner valittiin UNASURin ensimmäiseksi pääsihteeriksi.


title: Néstor Kirchner

text: Kirchner syntyi Río Gallegosissa Santa Cruzin maakunnan pääkaupungissa Patagoniassa. Hänen isänsä, postin virkamies on sveitsiläistä syntyperää ja äitinsä Marija Ostoić syntyisin Chilestä, mutta kroatialaista taustaa. Kirchner kävi lukionsa "Colegio Nacional República de Guatemalassa".


title: Néstor Kirchner

text: Kirchner liittyi jo nuorena nuorperonisteihin, jotka vastustivat vuodet 1966–1973 hallinnutta sotilasdiktatuuria. Kirchner opiskeli lakia "Universidad Nacional de La Platassa" ja valmistui 1976. Hän palasi Río Gallegosiin vaimonsa Cristina Fernándezin kanssa harjoittamaan lakia. Prikaatikenraali Jorge Videlan hallinnon aikana (1976–1981) hänet pidätettiin kerran.


title: Néstor Kirchner

text: Kun sotilasdiktatuuri kaatui 1983, Kirchner sai viran maakunnan hallinnosta. Hän oli lyhyen aikaa Río Gallegosin sosiaaliturvarahaston johdossa, mutta hänet erotettiin kuvernöörin kanssa syntyneen ristiriidan vuoksi. Tämä teki hänestä paikallisen kuuluisuuden ja pohjusti hänen poliittista uraansa.


title: Néstor Kirchner

text: Vuonna 1986 Kirchner oli Partido Justicialistan ehdokkaana Río Gallegosin kaupunginjohtajaksi. Hän voitti vaalin vain muutamilla sadoilla äänillä. Toisesta PJ:n edustajasta, Ricardo del Valista tuli kuvernööri, mikä jätti maakunnan tiukasti puolueen haltuun. Toimittuaan kaupunginjohtajana 1987–1991 hän asettui ehdokkaaksi kuvernöörinvirkaan, johon sai 61 % äänistä. Myös hänen vaimonsa oli jo maakunnan kongressin jäsen.


title: Néstor Kirchner

text: Kun Kirchner pääsi kuvernöörinvirkaan, koko Santa Cruz (asukasluku 200 000) tuotti vain yhden prosentin Argentiinan BKT:sta, lähinnä raaka-aineiden, kuten öljyntuotannon ansiosta. Työttömyys oli korkealla ja budjettivaje jättimäiset 1200 miljoonaa dollaria. Kirchner järjesti laajoja investointeja tuottavuuden kasvuun ja keskittyi eliminoimaan hyperinflaatiota rahapolitiikalla ja talouden vapauttamisella puolueensa johtaja, presidentti Carlos Menemin mallin mukaan.


title: Néstor Kirchner

text: Kirchner vastusti Menemin uusliberaaleja uudistuksia, mutta myös PJ:n ammattiyhdistysmallia. Hän toi 1990 julki vastustuksensa Menemin armahtaessa viimeisen sotilasjuntan johtajat. Kirchner järjesti 1994 ja 1998 lisäykset maakunnan perustuslakiin, jotka sallivat hänen tulla uudelleenvalituksi toistuvasti. Vuonna 1995 hänet valittiin helposti toiselle kaudelle 66,5 %:lla äänistä.


title: Néstor Kirchner

text: Presidentti Menemin päätös asettua 1998 ehdolle toiselle kauden perustuslain "ad hoc" -tulkinnan perusteella kohtasi vahvaa vastustusta peronistienkin riveistä. Kirchner liittyi Menemin päävastustajan, Buenos Airesin kuvernöörin (presidenttinä 2002–2003) Eduardo Duhalden kannattajiin. Menem luopui ehdokkuudesta ja PJ nimitti ehdokkaakseen Duhalden, joka kuitenkin hävisi oppositiopuolue "Alianzan" Fernando de la Rúalle. Alianza sai myös enemmistön kongressiin ja eteni Santa Cruzissa, mutta Kirchner onnistui tulemaan valituksi kolmannelle kaudelle toukokuussa 1999 45,7 %:lla äänistä.


title: Néstor Kirchner

text: Vuoden 2000 lopulla Argentiina oli kuitenkin talousromahduksen partaalla ja joutui velkojaan vähentääkseen hakemaan IMF:n apua. Vuoden 2001 lopussa työttömyys oli noin 20 % ja mellakat johtivat De La Rúan eroon. Häntä seurasi väliaikaishallituksia, kuusi presidenttiä kahdessa viikossa ja Duhalden nimitys väliaikaiseksi presidentiksi tammikuussa 2002 vuoden 2003 vaaleihin asti. Duhalde lakkautti vuodesta 1991 lähtien voimassa olleet kiinteät valuuttakurssit ja peso menetti 2/3 arvostaan ja keskiluokka säästönsä ja talous ajautui yhä syvemmälle.


title: Néstor Kirchner

text: Vuoden 2003 vaaleihin melko tuntematon Kirchner lähti korostamalla vasemmistolaisuuttaan. Brasilian Luiz Inácio Lula da Silva kävi tukemassa häntä ensimmäisen kierroksen jälkeen. Entinen presidentti (1989–1999) Menem sai eniten ääniä ensimmäisellä kierroksella, mutta vain 24 % niitä, kaksi prosenttiyksikköä Kirchneriä enemmän. Hän oli kuitenkin erittäin epäsuosittu suurimman osan argentiinalaisia joukossa, ja gallupit lupasivat Kirchnerille toisella kierroksella 30–40 prosenttiyksikön voittoa. Menem luopui ehdokkuudestaan, ja Kirchner valittiin suoraan. Hän vannoi virkavalan 25. toukokuuta 2003 neljän vuoden kaudelle.


title: Néstor Kirchner

text: Kirchner päätyi talousromahduksen jälkeisen maan johtoon. (BKT 2001: 268,8 miljardia dollaria, vuonna 2003 129,6) Argentiina oli ennen vauraudeltaan Euroopan tasoa, mutta keskiluokka oli menettänyt varallisuutensa ja köyhimmät kärsivät nälkää. Maalla oli 178 miljardia Yhdysvaltain dollaria velkaa, ja valtion varat olivat lopussa. Kirchner yritti tehdä eroa edeltäjistään, vaikka olikin ollut seitsemän kertaa ehdokkaana samalla listalla kuin Menem. Hän erotti armeijasta kymmeniä ”likaisen sodan” aikaisia kenraaleja ja järjesti kahdelle tuomarille virkarikossyytteen. Korkeimpaan oikeuteen hän nimitti omia ehdokkaitaan. Ulkomailla Kirchner otettiin hyvin vastaan ja jopa Yhdysvallat katsoi hänen olevan ”oikealla tiellä”.


title: Néstor Kirchner

text:
Kirchner piti Duhalden talousministeri Roberto Lavagnan virassa, vaikka tämä oli johtanut maan tuskaisan devalvaation läpi. Kirchner sai järjestettyä 84 miljardin velkojen maksuun kolme vuotta lykkäystä ja laski liikkeelle 81 miljardin arvosta obligaatioita velkojen uudelleenjärjestelemiseksi. Noin 76 % velasta järjestettiin uudelleen kolmasosalla sen arvosta.
Kirchner vastusti monien yllätykseksi IMF:n vaatimuksia kaupan vapauttamiseksi ja sai tukea muun muassa entiseltä maailmanpankin johtajalta Joseph Stiglitzilta. Tässä mielessä hän oli linjassa muiden Latinalaisen Amerikan johtajien, kuten Chávezin, Lulan ja Uruguayn Tabaré Vázquezin kanssa, jotka pyrkivät hakemaan vaihtoehtoja Washingtonin konsensuksen tilalle, jota he pitivät epäonnistuneena talouskehityksen mallina alueelle.


title: Néstor Kirchner

text: Kirchner julisti vuoden 2005 parlamenttivaalit hallintonsa kokeeksi ja kampanjoi aktiivisesti eri puolilla maata. Kirchnerin tukemat ehdokkaat hävisivät vain Buenos Airesin kaupungissa ja Santa Fessä, ja hänen vaimonsa valittiin suurella erolla Buenos Airesin maakunnan senaattoriksi.


title: Néstor Kirchner

text: 15. joulukuuta 2005 Kirchner ilmoitti Brasilian mallin mukaan maan velan maksusta IMF:lle yhdessä erässä.


title: Néstor Kirchner

text: Kirchner liittoutui suhteellisen läheisesti Venezuelan Hugo Chávezin kanssa. Kirchner avasti myös jälleen vaatimuksen Falklandsaarista, jotka Argentiina yritti valloittaa Britannialta sotilasvallan aikana. Virkaanastujaispuheessaan toukokuussa 2003 hän julisti olevansa ”presidente malvino”..


title: Néstor Kirchner

text: Kirchnerin ja katolisen kirkon välit olivat huonot. Hän erotti sotilaspiispa Antonio Baseotton, kun tämä oli sanonut, että aborttia kannattanut terveysministeri Ginés González García pitäisi ”heittää mereen”. Se oli sotilashallituksen käyttämä keino ihmisten kadottamiseksi. Kirchnerin ja kirkon sotaa käytiin kolmella rintamalla: abortin kannattaja Carmen Argibayn nimittämisestä korkeimpaan oikeuteen, suhteesta piquetero-liikkeeseen (työttömien mielenosoitus- ja tiesulkuliike) ja hallituksen ihmisoikeuspolitiikasta. Kirkko piti hallituksen sosiaalipolitiikkaa riittämättömänä. Vuonna 2004 La Platan arkkipiispa Héctor Aguer ilmaisi huolensa voimakeinojen käytöstä työttömien ja nuorten mielenosoitusta vastaan. Kirchner muistutti arkkipiispan käyttäneen 150 000 pesetaa Vatikaanin pankkiiri Francisco Javier Trusson takuiden maksamiseen hänen oikeudenkäyntinsä aikana.


title: Néstor Kirchner

text: Kirchnerin hallituskauden loppua varjostivat korruptioskandaalit. Talousministeri Felisa Miceli erosi virastaan 16. heinäkuuta 2007, kun hänen toimistonsa vessasta löydettiin 60 000 dollarin arvosta käteistä ja syyttäjät aloittivat korruptiotutkinnan. Muutama päivä myöhemmin puolustusministeri Nidal Garréa alettiin tutkia veronkierrosta.


title: Néstor Kirchner

text: Vuonna 2008 Ecuadorin presidentti Rafael Correa ehdotti Kirchneria Etelä-Amerikan valtioiden unionin johtoon. Valinta viivästyi Uruguayn presidentti Tabaré Vázquezin estettyä sen veto-oikeudellaan ja ehdotettua tilalle Michelle Bacheletia. Kirchnerin asema varmistui huhtikuussa 2010 Buenos Airesissa järjestetyssä kokouksessa.


title: Néstor Kirchner

text: Kirchnerille tehtiin vuonna 2010 kaksi kertaa sydänleikkaus. Hänellä oli stressin aiheuttamia sydänoireita, mutta hän jatkoi silti poliitikon työtään. Hän kuoli 60-vuotiaana lokakuussa 2010 sydänkohtaukseen. Yllättävä kuolema järkytti argentiinalaisia, sillä maan politiikan voimahahmo Kirchner oli suosittu ja hänen ennakoitiin asettuvan ehdokkaaksi vuoden 2011 presidentinvaaleissa, jos nykyinen presidentti, hänen vaimonsa ei asetu. Vastustajat arvostelivat Kirchnerin talouspolitiikkaa ja sitä, että hän keskitti valtaa.


title: Kirchner

text: Kirchner-nimisiä ihmisiä:


title: Pattijoen kirkko

text: Pattijoen kirkko on betonista ja tiilestä rakennettu sekä valkoiseksi rapattu kirkko Raahessa Pattijoen taajamassa, Pohjois-Pohjanmaalla. Kirkon suunnitteli Josef Stenbäck ja se rakennettiin 1912. Tyylisuunta on jugendvaikutteista. Sementtipaalukatto on jyrkkä ja satulanmuotoinen. Pitkäkirkon muotoisen kirkon päädyssä on torni ja alttarin päätyä ulkonevat poikkipäädyt, jotka ovat itse kirkon katon harjaa matalammat. Suurehkossa tornissa on suippo ja jyrkkä huippu. Istumapaikkoja on 250, pinta-alaa 250 neliömetriä. Kun kirkko vihittiin adventtina 8. joulukuuta 1912, oli sali niin täynnä, että jumalanpalveluksia piti järjestää kaksi. Kirkon vihki Oulun piispa Juho Koskimies.


title: Pattijoen kirkko

text: Urut on valmistanut Urkurakentamo Tuomi 1977 ja niissä on 11 äänikertaa ja kaksi sormiota. Golgataa kuvaava puinen alttariveistos on peräisin Saksasta. Erikoisuutena kirkon saarnatuoli on kirkkosalin oikealla puolella alttarille päin katsottaessa.


title: Pattijoen kirkko

text: Kirkon sankarihautausmaan on suunnitellut arkkitehti Uki Heikkinen, sankariristi muureineen on valmistunut v. 1949.


title: Cuando Cubango

text: Cuando Cubango on Angolan maakunta, joka sijaitsee maan kaakkoisosassa. Maakunnan pinta-ala on 204 000 km² ja siellä asuu noin 510 000 ihmistä (2014). Sen pääkaupunki on Menongue.


title: Cuando Cubango

text: Maakunnan nimi tulee Cuando- ja Cubangojoesta, jotka virtaavat sen itä- ja länsirajaseuduilla.


title: Energia Productions

text: Energia Productions on tamperelainen vuonna 2005 perustettu tuotantoyhtiö. Energia Productionsin perustivat Samuli Torssosen ja muut Star Wreck -elokuvasarjan keskeiset henkilöt. Energia Productions oli aluksi toiminimi, mutta vuoden 2006 alussa siitä tuli osakeyhtiö.


title: Energia Productions

text: Energia Productions tuli tunnetuksi harrastelijavoimin toteutetun ja suuren suosion saavuttaneen "" -tieteisparodian myötä, joka valmistui vuonna 2005. Energia Productionsin uusin tuotanto "Iron Sky" ei ole Star Wreck -elokuva. "Iron Sky" valmistui vuoden 2012 alussa ja elokuvan ensi-ilta oli helmikuussa Berliinissä.


title: Luettelo Joensuun–Kontiomäki-rataosuuden henkilöliikenteen käytössä olleista liikennepaikoista

text: Tämä on luettelo Joensuun–Kontiomäen rautatien entisistä seisakkeista.


text: Henkilöliikenne välillä Nurmes–Kontiomäki lakkautettiin vuonna 1993. Välillä Joensuu–Nurmes liikennöidään yhä kahdella taajamajunaparilla päivittäin.


title: Nokia 6820

text: Nokia 6820 on Nokian valmistama matkapuhelin, joka julkaistiin loppuvuodesta 2003. Markkinoille puhelin tuli kuitenkin vasta seuraavana vuonna. Sen merkittävin ominaisuus on avattava qwerty-näppäimistö. Kun näppäimistön avaa, näyttö kääntyy 90 astetta myötäpäivään, jolloin näyttö on suorassa qwerty-näppäimistöllä kirjoitusta varten.


title: Nokia 6820

text: Lisäksi puhelimessa on sisäänrakennettu kamera, viisisuuntainen selausnäppäin ja mahdollisuus käyttää sähköpostia. Kamera toimii vain avattavan näppäimistön ollessa suljettuna. Puhelin sisältää monien muiden puhelimien tapaan muun muassa laskimen, kellon ja kalenterin.


title: Cuiabá

text: Cuiabá on Mato Grosson osavaltion pääkaupunki Brasiliassa. Sen pinta-ala on 3 538 neliökilometriä ja asukasluku noin 540 000 (2010).


title: Cuiabá

text: Cuiabá sai kaupunkioikedet vuonna 1727. Nykyisin lähiseudun pääelinkeinot ovat maanviljelys ja karjatalous. Kaupunki on osa laajaa pääkaupunkiseutua johon kuuluu myös osavaltion toiseksi suurin kaupunki Várzea Grande.


title: Goiás

text: Goiás on osavaltio Brasilian keskiosassa. Sen naapuriosavaltiot ovat Tocantins, Bahia, Minas Gerais, Distrito Federal, Mato Grosso ja Mato Grosso do Sul. Osavaltion pääkaupunki ja suurin kaupunki on Goiânia. Toiseksi suurin kaupunki on Anápolis.


title: Goiás

text: Goiásissa on arviolta 6 695 855 asukasta (vuonna 2016) ja sen pinta-ala on 340 103 neliökilometriä.


title: Goiás

text: Goiás on jaettu väestönlaskua ja tilastointia varten viiteen suuralueeseen: Keski-Goiás, Itä-Goiás, Luoteis-Goiás, Pohjois-Goiás ja Etelä-Goiás. Hallinnollisesti osavaltio on jaettu 18 ala-alueeseen ja 246 kuntaan. Ala-alueet ovat:


title: Vichy

text: Vichy on 80 000 asukkaan kunta Keski-Ranskassa Auvergnen alueella Allier’n departementissa. Kaupunki sijaitsee Allier-joen rannalla kahlaamon kohdalla kuumien lähteiden läheisyydessä, johon se perustettiin ensimmäisellä vuosisadalla eaa. Kuumat lähteet ovat aina houkutelleet kaupunkiin runsaasti turisteja, mutta erityisen kasvonkohotuksen kaupunki sai Napoleon III:n oleskellessa siellä 1861–1866. Kylpylät ja kauneuden- sekä terveydenhoito ovat nykyäänkin merkittäviä työllistäjiä Vichyssä.


title: Vichy

text: Toisen maailmansodan aikana kaupunki toimi miehittämättömän Kaakkois-Ranskan pääkaupunkina, jota hallitsi Vichyn hallitus.


title: Vichy

text: Kaupungin nimestä on tullut myös yleisnimi natriumpitoisille kivennäisvesille.


title: Kangasalan urkutehdas

text: Kangasalan urkutehdas oli Suomen ensimmäinen urkutehdas ja se hallitsi aikansa urkumarkkinoita Suomessa. Se oli neljässä sukupolvessa toiminut perheyritys, joka valmisti vuosina 1844–1983 yli tuhannet urut. Urkutehdas oli Kangasalan merkittävimpiä vaikuttajia ja useina vuosikymmeninä kunnan suurin teollinen työnantaja. Suurin osa suomalaisten kirkkojen uruista ja suuri osa Suomen koulujen harmoneista on valmistettu Kangasalla.


title: Kangasalan urkutehdas

text: Kangasalan urkutehdas aloitti toimintansa vuonna 1844, jolloin senaatti antoi urkujen rakennusoikeuden Ruotsissa Västmanlandin Kilan pitäjässä syntyneelle Anders Thulélle, joka oli aikaisemmin työskennellyt työnjohtajana ruotsalaisen Gustaf Anderssonin urkurakentamolla. Thulén ensimmäiset omalla nimellä rakennetut urut valmistuivat vuonna 1844 Tammisaaren kirkkoon ja toiset vuonna 1845 Kangasalan kivikirkon ensimmäisiksi uruiksi. Thulén aikana yritys oli enemmän käsityöverstas kuin urkutehdas. Urkumestarin itsensä lisäksi tehtaalla työskenteli oppipoikia ja kisällejä.


title: Kangasalan urkutehdas

text: Anders Thulén poika Bror Axel Thulé toimi tehtaan johtajana vuosina 1872–1911. Hän sai oppinsa isänsä rakentamossa, seurasi alan kehitystä ulkomailla ja teki useita keksintöjä ja parannuksia urkuihin. Bror Axel Thulén aikakaudella tehtaan tuotantokapasiteetti kasvoi, tuotantovälineistö koneellistui ja työntekijämäärä lisääntyi. Aikakauden huomattavimmat urut olivat silloiset Suomen suurimmat, vuonna 1885 valmistuneet Tampereen Aleksanterin kirkon 33-äänikertaiset urut.


title: Kangasalan urkutehdas

text: Vuonna 1911 tehdas siirtyi Bror Axel Thulén pojalle Martti Tulenheimolle. Hänen aikanaan tehdas laajennettiin nykyiseen kokoonsa, ja tehtaaseen perustettiin myös harmoniosasto. Tulenheimon aikana rakennettiin Suomen suurimmat urut Lapuan tuomiokirkkoon, ja tehdas sai myös kansainvälistä arvostusta.


title: Kangasalan urkutehdas

text: Aikanaan tehtaan toimintaa jatkoi Martti Tulenheimon poika, insinööri Pertti Tulenheimo. Hänen aikanaan tehdas oli Pohjoismaiden suurin, enimmillään tehtaassa oli sata työntekijää. Pertti Tulenheimon kaudella rakennettiin muun muassa Finlandia-talon konserttiurut.


title: Kangasalan urkutehdas

text: Kangasalan urkutehdas teki konkurssin vuonna 1983. Tämän jälkeen urkujen rakentaminen jatkui paikkakunnalla (tosin eri tiloissa) Kangasalan Urkurakentamo Oy:ssä vuoteen 1995, jolloin rakentamo toimitti viimeiset urkunsa Pirkkalan uuteen kirkkoon.


title: Kangasalan urkutehdas

text: Tehtaan tiloissa oli Hotelli Urku 1990-luvulta vuoteen 2011 asti. Nykyään siellä on toimistotiloja ja yksityisasuntoja. Kangasalla pidetään edelleenkin syksyisin Urkuperinnepäivät.


title: Kyynel (radio)

text: Kyynel oli Suomessa kehitetty kevyt sähkötyspartioradio. Kyynel-radiota käyttivät aluksi jatkosodan aikana kaukopartiomiehet yhteydenottoihin Päämajaan. Myöhemmässä vaiheessa jatkosotaa Kyynel-radiota käyttivät myös divisioonatason esikunnat viestien välitykseen. Elektroniputkiradot, myös Kyyneleen, korvasivat myöhemmin transistoriradiot, kuten LV 661, Sipi, alkuperäisen merkinnän mukaan VR 17, jota alettiin valmistaa Televalla 1960.


title: Kyynel (radio)

text: Kokonaisuudessaan eri kehitysversioita Kyynel-radiosta oli 12, joista vain 8 viimeistä oli aktiivisessa palveluskäytössä. Ensimmäiset radiot viritettiin ennen kaukopartioon lähtöä jo valmiiksi tietylle taajuudelle, jota käytettiin sitten koko retken ajan. Myöhemmin radio kehittyi siten, että siihen tuli erillinen virtanappi, jolloin akkua ei ollut pakko pitää irrallaan kun radiota ei käytetty. Myös käytettävissä oleva taajuusalue suureni kehityksen myötä.


title: Kyynel (radio)

text: Kyyneleen nimen synnystä on olemassa kaksi eri versioita. Toisen mukaan se viittaa ”korpikuusen kyyneleeseen”. Kaukopartiomiehet lähettivät sanomiaan korpikuusten suojassa aivan kuin laittoman pontikan keittäjät. Toisen version mukaan nimi tulee radiolle ominaisesta uikuttavasta sähkötysäänestä. Erkki Palen mukaan nimen keksijä oli Matti Wihuri ja nimi syntyi, kun radiota vasta suunniteltiin YH:n aikana syksyllä 1939.


title: Kyynel (radio)

text: Kyyneleen kehitys alkoi vuonna 1937 kapteeni Osmo Töyrylän johdolla. Kehitystyötä varten perustettiin diplomi-insinööri, reservin kapteeni Holger Jalanderin johtama työryhmä. Ryhmän jäsenet olivat pääosin radioamatöörejä, jotka tunsivat tekniikkaa ja olivat tottuneet heikkojen radiosignaalien vastaanottamiseen erilaisissa olosuhteissa.


title: Kyynel (radio)

text: Ensimmäiset kurssit sähkötysradion käyttöön aloitettiin joulukuussa 1939 Tuusulassa Syvärannan lottaopistolla. Talvisodan edelleen kestäessä kurssi jakautui kahteen osaan tammikuussa 1940 siten, että toinen osa kurssia siirtyi Lammille Evon metsäopistolle sotilasvirkamies.


title: Kyynel (radio)

text: Kurssin ensimmäinen osa siirtyi Syvärannan lottaopistolta Tuusulan Tuomalan koululle. Toista kurssia, OMP2:a, joka alkoi 11. tammikuuta 1940 johti Evolla sotilasvirkamies Vilho Lotsari. Muina opettajina olivat luutnantti Heino, vääpeli Ahonen, teknikko Leino ja entinen laivaradiosähköttäjä. OMP2:lla 61 kurssilaisesta hankki riittävän sähkötystaidon ja läpäisi kurssin hieman runsas kolmasosa, 21 henkilöä. Toukokuussa 1940 välirauhan aikana Evon metsäopiston ja entisen Syvärannan, Tuomalan koulun, kurssiosastot yhdistettiin Järvenpään Luther-opistolla toimivaksi kurssiosastoksi. Järvenpäästä opetus siirrettiin Säämingin rauhalinnaan ja Säämingin emäntäopistolle. Päämajan radiopataljoonan ensimmäinen komppania majoittui Rauhalinnaan päällikkönään R. Sopanen, Kesällä 1941 ensimmäinen komppania purki yleisviitosten salauksen. Marraskuussa 1941 Säämingistä siirrettiin viestien avaus- ja kuuntelutoiminta Sortavalan Vaalijalkaan, joten Rauhanlinna jäi pelkäksi radiotiedustelun opetuspaikaksi.


title: Kyynel (radio)

text: Kyyneleen ensimmäinen koelähetys suoritettiin 28. kesäkuuta 1940. Keväällä 1941 aloitettiin ensimmäisen varsinaisen tuotantomallin, M4:n, valmistus. Koska se oli pelkkä lähetin, Kyynel-vastaanottimeksi kehitettiin samoihin aikoihin ensi hätään kaksiputkinen suora vastaanotin ”Töpö”. Vastaanotin oli kiinteästi viritetty Lahden pitkäaaltoaseman taajuudelle 166 kilohertsiä (1 807 metriä). Kaukopartiomiehet kuuntelivat Lahden lähetyksiä määrättyinä aikoina ja saivat yleisradio-ohjelman lomassa lähetettyjen tiedotusten avulla selville sanomansa perillemenon sekä koodattuja toimintaohjeita. Seuraava vastaanotinmalli M7, joka toimi taajuusalueella 3 500–6 000 kHz, otettiin käyttöön vuonna 1941.


title: Kyynel (radio)

text: Viimeinen tuotantomalli oli M12, jonka kanssa käytettiin M7-vastaanotinta. Sitä aiemmissa versioissa Kyynel M10, M10X, M11, M11X oli ollut sekä lähetin että vastaanotin.


title: Kyynel (radio)

text: Sodan loppuvaiheessa syyskuussa 1944 Suomen radiotiedustelu siirtyi Ruotsiin Operaatio Stella Polariksen myötä. Ruotsissa sijainneessa radiotehtaassa valmistettiin 75 kappaletta Kyyneleen M10X-mallia. Noin sata radiota myytiin Ruotsin armeijalle ja osa niistä rakennettiin Ruotsissa Stella Polariksen henkilökunnan voimin. Palveluskäytössä Kyynel oli vielä 1950-luvulla.


title: Kyynel (radio)

text: Kyynel-radio on nähtävissä 28. helmikuuta 2017 peruskorjauksen jälkeen uudelleen avatussa Lahden kaupunginmuseon radio- ja televisiomuseo Mastolassa perusnäyttelyn alakerrassa.


title: Kyynel (radio)

text: Kouvolan miljöö- ja radiomuseon Töpö-yleisradiovastaanottimen näköiskopio. Alkuperäinen Töpö on Utin varuskunnassa Kouvolassa Erillispataljoona 4:n perinnehuoneessa. Koska M4 eli ollut lähetin-vastaanotin, vaan pelkkä radiolähetin, kaukopartioille vastattiin Lahden suuraseman kautta peitekielisesti. Lahdesta lähetettävien yleisradiolähetysten vastaanottimeksi kehitettiin Töpö.


title: Kyynel (radio)

text: Radiovastaanotin M7 korvasi Lahden suuraseman käytön yleisradiovastaanotin Töpöllä paluukanavana. M7 ei ollut yleisradiovastaantoin, vaan sähkötysradiovastaanotin, jolloin yleisradion peitekielisten viestin käytöstä saatettiin Töpö-yleisradiovastaanottimen kanssa luopua. Koska M7 oli pelkkä vastaanotin, käytettiin sähkötysradiolähettimenä M4:a parina M4/M7.


title: Kyynel (radio)

text: M10, M11 ja M12 olivat lähetin-vastaanottimia, joten enää ei tarvittu kahta erillistä radiolaitetta niin kuin sähkötysradiolähetin M4 / yleisradiovataanotin Töpö tai sähkötysradiolähetin M4 / sähkötysradiovastaanotin M7.


title: Kyynel (radio)

text:
Suomen puolustusvoimissa on omaksuttu 1970-luvulla radiomerkintätapa, jossa kirjain LV tarkoittaa radiolähetin-vastaanotinta ja V pelkkää vastaanotinta. Yleisimmin radiot ovat lähetin-vastaanottimia, LV, mutta esimerkiksi liikennevastaanotin on pelkkä vastaanotin, V.
Kyyneltä käytetään myös radioamatööritoiminnassa. Se on /SA -tyyppinen radio perinneradiotapahtumissa.


title: Tabaré Vázquez

text: Tabaré Ramón Vázquez Rosas (s. 17. tammikuuta 1940) on Uruguayn presidentti. Presidenttikausi alkoi 2015. Hän toimi Uruguayn presidenttinä myös 2005–2010. Vázquez oli vasemmistolaisen "Encuentro Progresista - Frente Amplio - Nueva Mayoria" -koalition ehdokas ja ensimmäinen Uruguayn sosialistipresidentti.


title: Tabaré Vázquez

text: Vázquez on syntyisin Montevideon La Tejasta. Hän opiskeli lääketiedettä "Universidad de la Repúblicassa" ja valmistui 1972 erikoistuttuaan onkologiaan. Vuonna 1976 hän sai Ranskan valtion stipendin lisäkoulutukseen Gustave Roussy -instituutissa Pariisissa.


title: Tabaré Vázquez

text: Vázquez lähti politiikkaan vastustaamaan lakia (), joka antoi armahduksen sotilasdiktatuurin aikana (1973–1985) tehdyistä ihmisoikeusloukkauksista. Hän oli "Partido Socialista del Uruguayn" jäsen ja kohosi sen keskuskomiteaan joulukuussa 1987.


title: Tabaré Vázquez

text: Vuosina 1990–1995 Vázquez oli Frente Amplion listalta valittuna itsenäisenä ehdokkaana Montevideon kaupunginjohtaja. Hän oli ensimmäinen frenteampliolainen kuvernööri ja keskeinen hahmo Uruguayn politiikassa. Hän oli ehdokkaana presidentiksi 1994 vaalissa, ja sai 30,6 % äänistä, mikä ei riittänyt voittoon. Vuonna 1996 hänet valittiin koalition johtoon sen tunnetun johtajan, kenraali Liber Seregnin seuraajaksi. Vuoden 1999 presidentinvaalissa Vázquez sai 45,9 % äänistä ja hävisi Jorge Batllelle.


title: Tabaré Vázquez

text: Vuoden 2004 presidentinvaalissa 31. lokakuuta 2004 hän sai 51,7 % äänistä ja voitti suoraan ensimmäisellä kierroksella. Hänestä tuli ensimmäinen presidentti, joka ei kuulunut perinteisiin "Partido Nacional"' ("Partido Blanco"; valkopuolue) tai "Partido Colorado" (punapuolue) -puolueisiin. Presidentinvaalikampanjassa Vázquez syytti Batllen hukanneen paikallisen yhteistoiminnan mahdollisuuden vaaliessaan hyviä suhteita Yhdysvaltoihin ja presidentti Bushiin. Batlle puolestaan väitti vasemmiston vastustavan ”nyt yleensä kaikkea”, koska he eivät halunneet antaa hyväksyntäänsä suuryhtiö Metsä-Botnian 1,2 miljardin investoinneille Uruguayhin.


title: Tabaré Vázquez

text: Frente Ampliolla oli jo enemmistö parlamentissa, joten Vázquezilla ei ollut ongelmia politiikkansa ajamisessa. Häntä tukee myös Brasilian vasemmistolainen presidentti Luiz Inácio Lula da Silva. Vázquezin hallitus aloitti marraskuussa 2005 laajan tutkimuksen sotilasvallan aikana tapahtuneista ihmisoikeusloukkauksista.


title: Tabaré Vázquez

text: Vuoden 2014 vaaleissa Vázquez valittiin jälleen presidentiksi. Hän sai toisella kierroksella 53 prosenttia äänistä.


title: Tabaré Vázquez

text: Vázquez on tunnettu jalkapallofani. Hän oli "Club Progreson" puheenjohtajana 1979–1989 sen voittaessa mestaruuden 1989. Hän on naimisissa María Auxiliadora Delgadon kanssa ja heillä on kolme lasta: Ignacio, Álvaro ja Javier ja adoptoitu poika Fabián.


title: Luettelo pommikoneista

text: Tämä on luettelo pommikoneista ja muista pomminpudotusta tekevistä sotakoneista.


title: Luettelo pommikoneista

text: Ilmaa kevyemmät


title: Luettelo pommikoneista

text:
Ilmaa raskaammat ilma-alukset eli lentokoneet
Strategiset pommikoneet


title: Luettelo pommikoneista

text: Rynnäkkökoneet, hävittäjäpommittajat


title: Luettelo pommikoneista

text: Käytöstä poistuvia


title: Pulkka

text:
Pulkka on ahkiota muistuttava, nykyään muovista valmistettu vedettävä tai mäenlaskuun käytettävä kulkuväline, jota käytetään pääsääntöisesti talvella joko lumessa tai jäällä. Mäenlasku pulkalla on suosittua erityisesti lasten keskuudessa. Jos pulkkaan on kiinnitetty naru, voidaan sitä käyttää myös tavaroiden kuljetukseen vetämällä pulkkaa narulla perässä.
Suomessa erotetaan nykyään useimmiten toisistaan käsitteet ahkio ja pulkka. Ahkio viittaa isompaan ja kantavampaan, hyötykäyttöön tarkoitettuun vedettävään välineeseen, kun taas pulkka tarkoittaa yleensä pienempää, lähinnä lasten mäenlaskuvälinettä. Monissa muissa kielissä, kuten ruotsissa, norjassa, saksassa ja ranskassa pulkka-sanan johdannainen tarkoittaa ahkiota.


title: Pulkka

text: Tunnetuimpia pulkkamalleja Suomessa on Sarvis Oy:n vuonna 1967 markkinoille tullut suhteellisen kapea ja profiililtaan keulaan päin nouseva pulkka. Sen on suunnitellut teknikko Esa Viita.


title: Arkistolaitos

text: Arkistolaitos (AL) oli Suomen opetus- ja kulttuuriministeriön alainen valtion viranomainen, jonka tehtävänä oli varmistaa kansalliseen kulttuuriperintöön kuuluvien asiakirjojen säilyminen ja käytettävyys. Tehtäviin kuului myös oman alan tutkimus- ja kehittämistoiminta. Arkistolaitos muodostui Kansallisarkistosta ja seitsemästä maakunta-arkistosta.


title: Arkistolaitos

text: Arkistolaitoksen tehtävistä säädettiin arkistolaissa (831/1994) ja ne eriteltiin tarkemmin asetuksessa arkistolaitoksesta (832/1994).


title: Arkistolaitos

text: Arkistolaitoksen tehtävät koskivat erityisesti julkishallinnon asiakirjoja. Laitos ohjasi viranomaisten asiakirjahallinnon ja arkistotoimen hoitoa, huolehti arkistotoimen yleisestä kehittämisestä sekä määräsi, mitkä valtion- ja kunnallishallinnon asiakirjat tulee säilyttää pysyvästi. Arkistolaitoksella oli lakiin perustuva valtuutus antaa sitovia määräyksiä viranomaisille muun muassa asiakirjojen pysyvästä säilyttämisestä, arkistotiloista, asiakirjojen laadinnassa käytettävistä paperista ja kirjoitustarvikkeista sekä asiakirjojen rekisteröinnistä ja luetteloinnista.


title: Arkistolaitos

text: Arkistolaitos otti vastaan ja säilytti valtion viranomaisten pysyvää säilytysarvoa omaavat asiakirjat. Tämän lisäksi arkistolaitos hankki ja säilytti yhteiskunnallisesti ja tutkimuksellisesti merkittäviä yksityisarkistoja.


title: Arkistolaitos

text: Säilyttämiensä asiakirjojen käytettävyydestä arkistolaitos huolehti siten, että asiakirjoja voi käyttää Kansallisarkiston tai maakunta-arkistojen tutkijasaleissa sekä osittain myös verkkosivujen kautta.


title: Arkistolaitos

text: Vuonna 2017 laki Kansallisarkistosta (1145/2016) ja laki arkistolain muuttamisesta (1146/2016) astuivat voimaan. Arkistolaitos (Kansallisarkisto ja seitsemän maakunta-arkistoa) sulautui yhdeksi valtakunnalliseksi opetus- ja kulttuuriministeriön alaiseksi Kansallisarkisto-nimiseksi viranomaiseksi. Edellä mainitut tehtävät kuuluvat nykyään Kansallisarkistolle.


title: Käyttäytymisgenetiikka

text: Käyttäytymisgenetiikka on tieteenala, joka pyrkii selvittämään eläinten ja ihmisen käyttäytymisen perinnöllistä taustaa. Kapeammin katsottuna nykyinen psykologiaan liittyvä käyttäytymisgenetiikka pyrkii tunnistamaan ihmisen käyttäytymisen taustalla olevia geenejä. Se on syntynyt kvantitatiivisen genetiikan ja molekyyligenetiikan pohjalta.


title: Käyttäytymisgenetiikka

text: Yleensä persoonallisuuseroista puolet selittyy geeneillä ja puolet ei-jaetulla ympäristöllä, noin 0 % (kaksosten) yhteisellä ympäristöllä. Kasvatuksen, koulun, perheen sosioekonomisen aseman ja vastaavien vaikutus on siis lähellä nollaa.


title: Käyttäytymisgenetiikka

text: Psykologian hallitseva suuntaus oli pitkälle 1960-luvulle environmentalismi, käsitys ympäristön ratkaisevasta vaikutuksesta. Kvantitatiivinen genetiikka alkoi kuitenkin horjuttaa tätä käsitystä eläinkokeiden sekä kaksos-, adoptio- ja perhetutkimusten avulla. Niiden tulokset pakottivat ottamaan myös perinnöllisyyden huomioon yhtenä persoonallisuuden selittävänä tekijänä.


title: Käyttäytymisgenetiikka

text: Professori Jaakko Kaprion mukaan 1970-luvulla Suomessakin oli melkein mahdotonta sanoa ihmisten olevan geneettisesti erilaisia. Suomen Akatemiakin rahoitti vain tutkimuksia, joissa oletettiin ihmisen olevan tyhjä taulu, jota yhteiskunta voi muokata ja poistaa kaikki ihmisten erot. Nyt tiedetään, että melkein joka ilmiössä on mukana genetiikkaa ja biologiaa.


title: Käyttäytymisgenetiikka

text: Käyttäytymisgenetiikan varsinaiseen läpimurtoon vaikutti ratkaisevasti molekyyligenetiikka, joka pyrki löytämään perinnöllisyyttä säätelevän geenin tai geenit. Molekyyligenetiikan anti psykologialle oli, että se mahdollisti syy–seuraus-suhteiden tutkimisen. Tieto perinnöllisen tekijän olemassaolosta parantaa mahdollisuutta ymmärtää psyykkistä kehitystä.


title: Käyttäytymisgenetiikka

text: Käyttäytymisgenetiikka alkoi vaikuttaa psykologiaan 1990-luvun puolivälissä ja vakiinnutti asemansa 2000-luvulla.


title: Käyttäytymisgenetiikka

text: Useimpien psykologisten ominaisuuksien korrelaatio adoptiosisaruksilla on lähes nolla ("jaetulla ympäristöllä" ei näytä olevan vaikutusta). Sen sijaan geenien vaikutus on suuri: identtisten kaksosten korrelaatioita eri ominaisuuksiin olivat ulospäinsuuntautuneisuus 51 %, neuroottisuus 50 %, hyvänolon tunne 50 %, ja suvaitsevaisuus 53 %, vaarahakuisuus 50 %, autoritaarisuus 61 %, vieraantuminen 58 %. Jaettu ympäristö vaikutti ainoastaan maskuliinisuuteen ja feminiinisyyteen, joka ehkä onkin enemmän asenne kuin persoonallisuuspiirre. Adoptiosisarusten korrelaatio persoonallisuuksissa oli 4 %, adoptiovanhempaan 5 %.


title: Käyttäytymisgenetiikka

text: Journal of Personalityssä julkaistun kaksostutkimuksen perusteella perimä vaikuttaa persoonallisuuteen eniten. Suurin vaikutus oli itsekuriin, sitten sosiaalisiin ja oppimistaitoihin sekä tarkoituksen tunteeseen.


title: Käyttäytymisgenetiikka

text: Twin Research -lehdessä julkaistun kaksostutkimuksen perusteella sosiaaliset asenteet periytyvät sekä sosiaalisesti että geneettisesti, persoonallisuus lähinnä vain geneettisesti. Kumppanit valikoituvat paljolti asenteiden samankaltaisuuden mukaan muttei juuri lainkaan persoonallisuuden samankaltaisuuden mukaan ("assortative mating").


title: Käyttäytymisgenetiikka

text: Toisaalta biologisesti periytyvimmät asenteet kuten poliittiset mieltymykset vaikuttavat paljon enemmän, jopa asuinpaikan ja kumppanin valintaan, kuin heikommin periytyvät. Useimpiin asenteisiin silti ympäristö, etenkin ei-jaettu ("sattumat") vaikuttaa perimää enemmän.


title: Käyttäytymisgenetiikka

text: Kaksostutkimus vuodelta 2001 totesi, että 26 asennetta 30:stä oli huomattavan periytyviä, joskin alle puoliksi, ehkä korreloivien persoonallisuuspiirteiden periytyvyyden kautta. Esimerkiksi (huomattavan periytyvät) urheilulliset kyvyt saattoivat luoda positiivisemman asenteen urheiluun. Asenteiksi laskettiin jopa asenteet kirjojen lukemiseen, maahanmuuttopolitiikkaan ja vuoristorata-ajeluihin.


title: Käyttäytymisgenetiikka

text: Lapsuusiän konservatismi ja uskonnollisuus periytyvät suurelta osin sosiaalisesti (kasvatus)vanhemmilta ja muutenkin jaetulta ympäristöltä mutta biologisesti konservatismi vain jonkin verran ja uskonnollisuus ei juuri lainkaan. Toisaalta iän myötä perimän vaikutus kasvaa ja jaetun ympäristön vaikutus laskee kuten älykkyydenkin osalta.


title: Machico

text: Machico on kaupunki Portugalille kuuluvalla autonomisella Madeiran saarella. Se sijaitsee saaren koillisosassa. Kaupungissa on 20 453 asukasta (vuonna 2016) ja sen pinta-ala on 68,3 neliökilometriä.


title: Machico

text: Machico on perustettu vuonna 1451.


title: Maniac Mansion (televisiosarja)

text: Maniac Mansion oli vuosina 1990–1993 tuotettu kanadalainen tilannekomediatelevisiosarja. Sitä tuotettiin kolmena esityskautena 65 jaksoa. Sarja perustui hyvin löyhästi tietokonepeliin "Maniac Mansion". Se oli ensimmäinen tietokone- tai videopeliin perustunut televisiosarja, joka ei ollut animaatio.


title: Warcraft: Orcs & Humans

text: Warcraft: Orcs & Humans on Blizzard Entertainmentin kehittämä ja alun perin 1994 MS-DOSille julkaisema "Warcraft"-tietokonestrategiapelisarjan videopeli. Blizzard kehitti ja julkaisi 1996 pelistä Macintosh-version.


title: Warcraft: Orcs & Humans

text: Peli oli järjestyksessä toinen reaaliaikainen strategiapeli, ja se on ottanut perusideansa enimmäkseen genren ensimmäiseltä edustajalta, Dune II:lta. Dune II:n futuristinen grafiikka on korvattu fantasiateemalla.


title: Warcraft: Orcs & Humans

text: Pelattavina rotuina ovat ritarilliset ihmiset (humans) ja barbaariset örkit (orcs). Tässä osassa örkit ovat täysin demonien vallassa, toisin kuin Warcraft III:ssa, ja ne kuvataan vielä pahoina olentoina. Peli sisältää 12 tehtävän kampanjan kummallekin rodulle.


title: Warcraft: Orcs & Humans

text: Jokaisella rodun yksikölle löytyy vastaavanlainen yksikkö toisesta rodusta ja nämä yksiköt ovat kyvyiltään melkein samanlaisia, mutta pieniä eroja löytyy. Tämä tekee pelistä kohtuullisen tasapainotetun moninpeliä ajatellen.


title: Warcraft: Orcs & Humans

text: Ihmisten "Peasant" (talonpoika) ja örkkien "Peon" (maaorja) ovat pelin työläisiä, jotka hakkaavat puuta metsistä, louhivat kultaa kaivoksista ja rakentavat ja korjaavat erilaisia rakennuksia. Joutuessaan hyökkäyksen kohteeksi, ne eivät kykene puolustamaan itseään, joten ne yrittävät juosta karkuun lopettaen työnsä. "Footman" ja "Grunt" (jalkamies) ovat perustaistelijoita, jotka ovat saatavilla pelin alusta saakka. Siksi ne eivät ole kovinkaan vahvoja, mutta voittavat jousi- ja keihäsmiehet yksi vastaan yksi taisteluissa. Kaukotaistelua varten pelissä on ihmisten "Archer" (jousimies) ja örkkien "Spearman" (keihäsmies), jotka ovat heikkoja iskuille, joten ne toimivat parhaiten lähitaistelijoiden takana, josta ne voivat ampua nuolia tai heittää keihäitä turvallisesti. Keihäsmiehet tuottavat hieman enemmän vahinkoa, mutta jousimiehet pystyvät ampumaan kauemmaksi. Muuten nämäkin yksiköt ovat samanlaisia.


title: Warcraft: Orcs & Humans

text: Ihmisillä ja örkeillä käytössä oleva "Catapult" (katapultti) on todella voimakas kaukotaisteluase, joka riittää kaikkien yksiköiden paitsi demonin tappamiseen yhdellä iskulla. Jotta tämä ase ei olisi täysin ylivoimainen, on sillä myös monia heikkouksia. Katapultti on myös pelin kallein yksikkö ja sen tuottaminen kestää pidempään kuin millään muulla yksiköllä.


title: Warcraft: Orcs & Humans

text: Ihmisten "Knight" (ritari) ja örkkien "Raider" (susiratsastajat) ovat vahvoja ja nopeita ratsailla liikkuvia lähitaistelijoita, jotka ovat joka suhteessa parempia kuin jalkamiehet, mutta kalliimpia. Ihmisten "Cleric" (pappi) on haavoittuvainen velho, joka pystyy parantamaan yksiköitä ("Healing") ja tekemään ne vähäksi aikaa näkymättömäksi ("Invisibility"). Örkkien vastaava yksikkö on "Necrolyte" (manaaja), joka pystyy herättämään vastikään taisteluissa kuolleita heikoiksi luurangoiksi pelaajan käyttöön ja tekemään yksiköstä hetkeksi immuunin iskuille. Molemmat yksiköt kykenevät myös heittämään loitsun, jonka avulla pelaaja pystyy paljastamaan maaston ja piilossa olevat yksiköt pieneltä alueelta ("Far Seeing" ja "Dark Vision").


title: Warcraft: Orcs & Humans

text: Ihmisten toinen velho on "Conjurer" (taikuri), joka pystyy heittämään voimakkaan taisteluloitsun, joka vahingoittaa laajalla alueella olevia yksiköitä ("Rain of Fire"). Örkkien vastaavalla yksiköllä, manaajavelholla ("Warlock"), on samankaltainen loitsu nimeltään "Poison Cloud". Taikuri pystyy myös kutsumaan kerrallaan enimmillään neljä skorpionia , jotka ovat heikkoja ja nopeita yksiköitä. Nopeus tekee niistä erinomaisia tiedustelijoita. Örkkien velho taas pystyy kutsumaan hämähäkkejä ("Spider"). Taikurin parhaalla loitsulla (joka on käytössä vasta pelin lopussa) voi kutsua voimakkaan vesielementaalin ("Water Elemental"), joka on pelin paras yksikkö örkkien velhon kutsuman demonin ("Deamon") ohella. Vesiolennolla on käytössään kaukohyökkäys, mitä demonilla ei ole. Demonilla taas on voimakkaampi isku ja enemmän kestopisteitä. Yksi vastaan yksi taistelussa demoni voittaa vesiolennon.


title: Warcraft: Orcs & Humans

text: Ihmisten asuttamassa Azerothin valtakunnassa Stormwindin ritarit ja Northshiren luostarin papit pitivät yllä kuninkaansa käskyn alla rauhaa ja oikeutta. Draenor-nimisessä maailmassa elävät örkit puolestaan olivat kirveillä ja keihäillä taisteleva ja susilla ratsastava rotu. Eräänä päivänä Gul'danin johtaman Varjoneuvoston manaajavelhot avaavat maailmojenvälisen portaalin, jonka kautta he lähettävät sotapäällikkö Blackhandin ja örkkien laumat Azerothiin.


title: Warcraft: Orcs & Humans

text: Molempien kampanjen alussa käydään taisteluita Swamp of Sorrowsilla sekä Grand Hamletissa. Sodan aikana ihmisten suurimpiin sankareihin lukeutuva Anduin Lothar surmaa ilkeän ihmisvelho Medivhin, ja örkkien vakooja, puoliörkki Garona, salamurhaa ihmisten kuninkaan, Llane Wrynn I:n.


title: Warcraft: Orcs & Humans

text: Örkkien kampanjan lopetuksessa örkit onnistuvat tuhoamaan Stormwind Keepin. Ihmisten kampanjan lopetuksessa ihmiset puolestaan tuhoavat örkkien tukikohdan Blackrock Spirella.


title: Katima Mulilo

text: Katima Mulilo on kaupunki Namibiassa. Se sijaitsee Sambesijoen rannikolla. Britit perustivat kaupungin vuonna 1935 korvaamaan Schuckmannsburgin kaupungin.


title: Katima Mulilo

text: Kaupungin asukasluku vuonna 2011 oli noin 28 000, joten se oli Namibian seitsemmänneksi suurin kaupunki.


title: Kirgisian kansallislaulu

text: Kirgisian tasavallan kansallislaulu (, ) on nimensä mukaisesti Kirgisian kansallislaulu. Laulu tunnetaan myös alkusanojensa mukaan nimellä "Ak möngülüü aksa". Se otettiin käyttöön Kirgisian itsenäistyttyä vuonna 1992. Laulun ovat säveltäneet Nasyr Davlesov ja Kalyi Moldobasanov ja sen ovat sanoittaneet Djamil Sadykov ja Eshmambet Kuluev.


title: Baari (televisiosarja)

text: Baari on ruotsalaiseen formaattiin perustuva tositelevisio-ohjelma, jossa 12 toisilleen tuntematonta kilpailijaa perustaa oman baarin kaupungin keskustaan. Aluksi kilpailijat suunnittelevat baarin ja osallistuvat sen rakentamiseen. Lopun ohjelman ajan haasteena on pitää baarin toiminta kannattavana. Vuorollaan yksi kilpailija putoaa pois, ja kauimmiten ohjelmassa pysynyt kilpailija voittaa. Baari on kaikille avoin, ja ohjelmassa kilpailevat työntekijät voi tavata baarissa.


title: Baari (televisiosarja)

text: Kimppakämpässä asuvilla kilpailijoilla on kolme kuukautta aikaa tehdä baarista menestyvä. He tekevät yhteistyötä baarin eteen, mutta pelaavat kukin omaa pudotuspeliään. Baarityöhön kuuluu muun muassa drinkkien sekoittaminen ja kannattavuuslaskelmien tekeminen. Kilpailijat voivat järjestää baarissa erilaista ohjelmaa asiakkaille.


title: Baari (televisiosarja)

text: Kerran viikossa yksi kilpailijoista putoaa baarista pois suorassa lähetyksessä. Valinnan tekevät katsojat, jotka voivat äänestää joko soittamalla tai lähettämällä tekstiviestin.


title: Baari (televisiosarja)

text: Baarissa on joka viikko plus/miinus-kokous, jonka tarkoituksena on selvittää ketkä kaksi kilpailijaa joutuvat häätöäänestykseen. Kukin kilpailija antaa yhdelle kilpailijalle plussan ja yhdelle kilpailijalle miinuksen. Eniten miinuksia saanut kilpailija joutuu suoraan häätöäänestykseen ja eniten plussia saanut kilpailija päättää toisen häätöäänestykseen joutuvan kilpailijan.


title: Baari (televisiosarja)

text: Baarissa on käytössä keltainen kortti (varoitus) ja punainen kortti (poistaminen Baarista). Jos kilpailija rikkoo sääntöjä, saa hän keltaisen kortin. Kahdesta keltaisesta kortista seuraa punainen kortti ja poistaminen Baarista välittömästi.


title: Baari (televisiosarja)

text: Suomessa Subtv:lla Baaria esitettiin 13.3.2006−4.6.2006 maanantaista perjantaihin klo 22.00, ja suorat pudotuslähetykset esitettiin sunnuntaisi-iltaisin. Ohjelman sunnuntaisia suoria lähetyksiä juonsivat Kirsi Salo (viikot 1−7) ja Silvia Modig (viikot 8−12) ja kilpailijoiden baarivalmentajana toimi Jani Avelin. Kilpailukohde oli Helsingin Birdie-ravintola, joka ohjelman myötä sai uuden sisustuksen, toimintaidean ja nimen Cafe Punawuori. Baari toimi päiväsaikaan kahvilana ja iltaisin yökerhona. Baarin voitti 22-vuotias Frank, joka sai palkinnoksi 40 000 euroa. Toiseksi sijoittui Mira ja kolmanneksi Irena. Baaria esitettiin Suomessa yksi tuotantokausi.


title: Baari (televisiosarja)

text: Baaria on esitetty useissa eri maissa. Tässä luettelo eri maiden versioiden nimistä.


title: Koulutus Suomessa

text: Koulutus Suomessa koostuu yleissivistävästä ja ammatillisesta koulutuksesta sekä korkeakoulutuksesta, joita täydentävät aikuiskoulutus ja vapaa sivistystyö. Koulutusjärjestelmän runkona on kaikille pakollinen ja ilmainen yhdeksänvuotinen peruskoulu. Peruskoulun jälkeisissä opinnoissa voi valita ammatillisen oppilaitoksen tai lukion, joka johtaa korkeakouluihin, joko yliopistoon tai ammattikorkeakouluun.


title: Koulutus Suomessa

text: Suomalaiset ovat hyvin koulutettua kansaa, noin 70 prosenttia on opiskellut peruskoulua pitemmälle ja suhteellisen suuri osa väestöstä saa korkeakoulutuksen. Suomi on menestynyt perusopetuksen tasoa mittaavissa vertailuissa hyvin.


title: Koulutus Suomessa

text: Nykyisenkaltainen peruskouluun perustuva järjestelmä on ollut käytössä 1970-luvulta asti. Sitä ennen rinnakkaiskoulujärjestelmässä väestö jakautui kahtia jo noin kymmenvuotiaina, kun vain osa ikäluokasta lähti oppikouluun.


title: Koulutus Suomessa

text: Suomen koulutusjärjestelmä ryhmitellään kolmeen koulutusasteeseen: yhdeksänvuotiseen perusopetukseen (peruskoulu), sen jälkeiseen toisen asteen koulutukseen (lukio ja ammattikoulut) ja korkea-asteen koulutukseen (ammattikorkeakoulut ja yliopistot). Aikuiskoulutusta on tarjolla kaikilla koulutusasteilla.


title: Koulutus Suomessa

text: Kuusivuotiaiden lasten, jotka aloittavat peruskoulun seuraavana vuonna, on vuodesta 2015 alkaen pakko osallistua esiopetukseen. Sitä ennenkin esiopetukseen osallistui lähes jokainen lapsi.


title: Koulutus Suomessa

text: Peruskoulun luokan- ja aineenopettajat sekä ammatillisen koulutuksen opettajat suorittavat korkeakoulututkinnon lisäksi pedagogisia opintoja. Myös lastentarhanopettajilla ja esiopetuksen opettajilla on korkeakoulututkinto.


title: Koulutus Suomessa

text: Perusopetuksella tarkoitetaan peruskoulua, eli maksutonta yleissivistävää koulutusta, jota säätelee perusopetuslaki. Peruskoulu aloitetaan yleensä sinä vuonna, kun lapsi täyttää seitsemän vuotta. Yhdellä vuodella koulun aloittamisiän muutosta voivat vanhemmat hakea mikäli psykologisten testien perusteella lapsi on jo 6-vuotiaana valmis aloittamaan koulunkäynnin tai tarvitsee vuoden lisäaikaa kypsymiseen. Peruskoulun suorittaminen kestää normaalisti yhdeksän vuotta. Peruskoulusta ei saa tutkintoa, mutta se antaa kelpoisuuden hakeutua sen jälkeiseen koulutukseen.


title: Koulutus Suomessa

text: Kaikki Suomen 7–16-vuotiaat ovat lain voimalla oppivelvollisia, mikä velvoittaa heitä osallistumaan peruskoulutukseen tai vanhemmat hoitamaan koulutuksen jollain toisella tapaa. Jos perusopetuksen oppimäärän suorittaa alle 10 vuodessa, oppivelvollisuus voi päättyä myös siihen.


title: Koulutus Suomessa

text: Vuonna 2017 Suomessa oli 2 276 peruskoulua, ja niissä kävi yhteensä 556 742 oppilasta.


title: Koulutus Suomessa

text: Peruskoulun jälkeinen koulutus sisältää lukiokoulutuksen ja ammatillisen koulutuksen (ammatilliset perustutkinnot, ammatti- ja erikoisammattitutkinnot).


title: Koulutus Suomessa

text: Kolmevuotinen lukiokoulutus on yleissivistävää ja valmistaa ylioppilastutkintoon. Lukion jälkeen opiskelija voi hakea ammatilliseen peruskoulutukseen tai korkea-asteen opintoihin. Vuonna 2017 Suomessa oli 340 lukiota. Lukioissa opiskeli ylioppilastutkintoa varten 92 374 opiskelijaa. Lukiolaisten määrä on vähentynyt 2000-luvulla.


title: Koulutus Suomessa

text: Ammatillisen perustutkinnon suorittaneella on alan perusammattitaito ja työelämässä tarvittava alan ammatillinen pätevyys. Tutkinnon laajuus on 120 opintoviikkoa ja opiskeluaika kolme vuotta. Aikaisemmat opinnot ja työkokemus voivat lyhentää opiskeluaikaa. Vuonna 2014 ammatillisen tutkinnon suoritti 72 000 opiskelijaa, joista 53 prosenttia oli naisia. Ammatillisen tutkinnon suorittajien määrä kasvaa vuosittain. Eniten opiskelijoita on tekniikan ja liikenteen sekä sosiaali-, terveys- ja liikunnan koulutusaloilla.


title: Koulutus Suomessa

text: Ammatti- ja erikoisammattitutkinnot ovat ammatillista lisäkoulutusta. Ne voidaan suorittaa näyttötutkintoina, ja tutkintoihin järjestetään valmistavaa koulutusta.


title: Koulutus Suomessa

text: Myös kolmevuotisen ammatillisen perustutkinnon suorittanut voi hakea korkeakouluihin mille tahansa alalle.


title: Koulutus Suomessa

text: Yliopistoissa korostuu tieteellinen tutkimus ja siihen perustuva opetus. Ammattikorkeakoulut tarjoavat käytännönläheistä ja työelämän tarpeita vastaavaa koulutusta.


title: Koulutus Suomessa

text: Yliopistoissa, eli tiede- ja taidekorkeakouluissa, voi suorittaa alempia ja ylempiä korkeakoulututkintoja sekä tieteellisiä jatkotutkintoja, joita ovat lisensiaatin ja tohtorin tutkinnot. Vuonna 2014 alemman korkeakoulututkinnon aloitti 17 500 ja ylemmän korkeakoulututkinnon 7 000 opiskelijaa. Tohtorintutkinnon aloitti alle 1 700 opiskelijaa. Eniten opiskelijoita oli kaupan ja hallinnon alalla sekä humanistisella ja opetusalalla, noin 25 prosenttia kummassakin. Kolmanneksi eniten opiskelijoita oli tekniikan ja liikenteen alalla, 19 prosenttia.


title: Koulutus Suomessa

text: Ammattikorkeakoulututkinnon suorittaminen kestää 3,5–4,5 vuotta. Ylemmän ammattikorkeakoulututkinnon edellytyksenä on ammattikorkeakoulututkinto tai muu soveltuva tutkinto sekä vähintään kolmen vuoden työkokemus aiemman tutkinnon suorittamisen jälkeen.


title: Koulutus Suomessa

text: Vuoden 2014 alusta voimaan tulleen lain mukaan jokaisella työntekijällä on oikeus saada ammattitaitoaan edistävää koulutusta vähintään kolme päivää vuodessa. Työnantaja voi saada taloudellista tukea koulutuksen järjestämiseen.


title: Koulutus Suomessa

text: Työttömille työnhakijoille ja työttömyyden uhkaamille henkilöille järjestetään työvoimapoliittista aikuiskoulutusta. Koulutus tähtää usein ammattitutkintoon tai sen osaan ja siihen sisältyy useimmiten työssä oppimista.


title: Koulutus Suomessa

text: Tutkintoihin tähtäävän koulutuksen ohella Suomessa järjestetään vapaan sivistystyön piiriin kuuluvaa koulutusta esimerkiksi kansanopistoissa ja kansalais- ja työväenopistoissa. Vapaan sivistystyön opinnot ovat yleissivistäviä, harrastustavoitteisia ja yhteiskunnallisia opintoja. Se voi muodostua iltaisin muutaman tunnin viikoittain jatkuvista kursseista, tai koko päivän kestävistä lyhytkursseista. Vapaan sivistystyön tarkoituksena on elinikäisen oppimisen periaatteen pohjalta tukea yksilöiden persoonallisuuden monipuolista kehittymistä ja kykyä toimia yhteisössä sekä edistää kansanvaltaisuuden, tasa-arvon ja monipuolisuuden toteutumista yhteiskunnassa.


title: Koulutus Suomessa

text: Suhteellisen suuri osa väestöstä saa korkeakoulutuksen. 90-luvulla Suomen luvut olivat OECD-vertailussa maailman huippua, mutta 2017 mennessä 55 maata oli ohittanut Suomen tällä mittarilla. Vuonna 2013 noin 30 prosentilla aikuisista oli joku korkea-asteen tutkinto ja lisäksi 40 prosentilla keskiasteen tutkinto. Korkeakoulututkintoja on hiukan enemmän naisilla kuin miehillä.


title: Koulutus Suomessa

text: Suomessa korkeakoulutettujen vanhempien lapset päätyvät korkeakoulutukseen kahdeksan kertaa todennäköisemmin kuin kouluttamattomasta perheestä tulevat. Helsingissä korkeakoulutettujen lapsista 90 prosenttia suoritti keskiasteen, lähes aina lukion, kouluttamattomien lapsista reilu puolet.


title: Koulutus Suomessa

text: Koulutuksen tasoa arvioidaan maailmanlaajuisesti muun muassa PISA-tutkimusten avulla. Suomi on pärjännyt näissä peruskoulun tasoa mittaavissa tutkimuksissa hyvin. Sen sijaan yliopistojen tasoa mittaavissa tutkimuksissa sijoitukset eivät ole olleet kovin korkeita. Helsingin yliopisto ja Aalto-yliopisto ovat yleensä sijoittuneet parhaiten näissä listauksissa.


title: Koulutus Suomessa

text: Suomessa koulutusta arvioi ja valvoo opetus- ja kulttuuriministeriö, mutta varsinaisia ranking-listauksia oppilaitosten ”paremmuudesta” ei julkaista. Monet tiedotusvälineet, esimerkiksi televisiokanava MTV3 on julkaissut vuosittain ylioppilastutkintotilastojen perusteella tehtyjä lukiovertailuja. Useimmissa viestinten tekemissä vertailussa ei oteta huomioon oppilaiden lähtötasoa esimerkiksi sisäänpääsyrajoja painottamalla, joten vertailu ei välttämättä suoraan kerro itse koulutuksen laadusta.


title: Koulutus Suomessa

text:
Suomeen koulut tulivat keskiajalla kirkon mukana. Suomen ensimmäiset koulut olivat Turussa. Turun tuomiokirkon yhteydessä annettiin koulutusta tuleville papeille 1200-luvulla perustetussa katedraalikoulussa, minkä lisäksi kaupungissa oli dominikaanien ylläpitämä luostarikoulu. Ensimmäinen lukio perustettiin Turkuun 1630. Suomen ensimmäinen yliopisto oli Kuninkaallinen Turun akatemia, joka perustettiin 1640.
Kansanopetus oli 1800-luvun puoleen väliin kirkon hallinnassa. Periaatteessa kaikilla vanhemmilla oli velvollisuus opettaa lapsensa lukemaan ja tuntemaan kristinopin alkeet. Tätä valvottiin 1600-luvun lopulta alkaen kinkereillä, joilla papisto kuulusteli lasten ja aikuisten kristinopin tuntemista. Vanhempien työtä autettiin kuitenkin kirkon järjestämässä kiertokoulussa, jossa opettaja siirtyi opetuspaikasta toiseen useaan kertaan vuoden aikana. Kiertävä opettaja mahdollisti oppilaille alkeellisen opiskelumahdollisuuden, kun omalla kylällä tai paikkakunnalla ei ollut mahdollisuutta saada kansakouluopetusta.


title: Koulutus Suomessa

text: Uno Cygnaeus tunnetaan Suomessa kansakoulun isänä. Hän jätti 1857 senaatille esityksen kansakoulusta, ja hänen ehdotustensa mukaan 1866 annettiin kansakouluasetus. Asetuksessa säädettiin kunnan järjestämästä, kirkosta erillisestä kansakoululaitoksesta, joka perustui erityisesti sveitsiläisiin esikuviin. Kansakoulu oli nelivuotinen, ja sellaisen perustaminen oli kunnalle vapaaehtoista. Kirkollinen kiertokoulu elikin vielä vuosikymmeniä kansakoulun rinnalla. Vasta vuoden 1898 piirijakoasetus pakotti kunnat perustamaan kansakouluja kaikkiin alueensa asutuskeskuksiin. Kansakoulun käyminen tuli kuitenkin pakolliseksi vasta vuoden 1921 oppivelvollisuuslain myötä. Syrjäseuduille myönnettiin pitkät siirtymäajat. Lapin ja Raja-Karjalan kunnissa etäisimmät kylät saatiin kansakoulujärjestelmään vasta 1950-luvulla. Kaupungeissa yksityiset ”valmistavat koulut” kilpailivat alkuopetuksessa kansakoulun kanssa keski- ja yläluokan lapsista aina 1940-luvulle saakka.


title: Koulutus Suomessa

text: Kansakoulu piteni 1950-luvulla kuusivuotiseksi ja lopulta 1960-luvulla kahdeksanvuotiseksi, ja myös oppikoulujärjestelmää uusittiin. Samalla aloitettiin suunnittelutyö, jonka seurauksena Suomi siirtyi rinnakkaiskoulujärjestelmästä peruskoulujärjestelmään. Vanha keskikoulu yhdistettiin kansakoulun ylimpiin luokkiin peruskoulun yläasteeksi. Samalla aiemmin yksityiset tai valtiolliset oppikoulut pääsääntöisesti kunnallistettiin. Lukiot säilyivät ammattikoulutuksesta erillisenä koulumuotona. Peruskoulu-uudistus toteutettiin vaiheittain pohjoisesta etelään vuosina 1972–1978.


title: Koulutus Suomessa

text: Ammatillinen koulutus kasvoi 1960- ja 1970-luvuilla. 1990-luvulla perustettiin ensimmäiset ammattikorkeakoulut.


title: Koulutus Suomessa

text: Koulutukseen liittyvä päätöksenteko oli kirkon käsissä vuoteen 1869 asti. Silloin perustettiin koulutoimen ylihallitus. Ammattikasvatushallitus perustettiin 1966, ja 1991 se yhdistettiin kouluhallituksen kanssa opetushallitukseksi. Nykyinen perusopetuslaki ja -asetus ovat vuodelta 1998.


title: Koulutus Suomessa

text: Suomessa tarjotaan kaikille oppilaille, sosiaalisesta asemasta riippumatta, ilmainen lounas koulupäivän aikana. Näin on tehty vuodesta 1948. Kouluruokailu tässä laajuudessa on maailmalla harvinaista.


title: Koulutus Suomessa

text: Koululaisten hammashoidosta tuli lakisääteistä vuonna 1956. Nykyisin se on osa kouluterveydenhuoltoa, johon kuuluvat myös koko ikäluokan terveystarkastukset ja terveydenhoitajan avoimet vastaanotot. Osana oppilashuoltoa ovat myös koulupsykologin palvelut. Vuodesta 2015 alkaen kuntien suositellaan hankkivan yhden psykologin tuhatta oppilasta kohti.


title: Heikoin lenkki

text: Heikoin lenkki on brittiläiseen formaattiin "The Weakest Link" perustuva televisiovisailuohjelma. Ohjelman jokaisessa jaksossa on kahdeksan kilpailijaa, jotka jokaisella kierroksella äänestävät yhden kilpailijan pois. Brittiläisen version juontajana tunnetuksi tullut Anne Robinson sai tylyn juontotyylinsä takia lempinimen "Queen of Mean" (suom. "Ilkeyden kuningatar"). Sarjaa on esitetty muun muassa Suomessa, Venäjällä, Isossa-Britanniassa, Australiassa, Alankomaissa, Unkarissa ja Thaimaassa. Vuonna 2018 ohjelmaa esitetään enää vain Iso-Britanniassa, Suomessa ja Kyproksessa.


title: Heikoin lenkki

text: Formaatin ensimmäinen jakso esitettiin Iso-Britanniassa 14. elokuuta 2000 Anne Robinsonin juontamana, joka on sittemmin juontanut myös Yhdysvaltain versiota. Brittiversiota esitettiin yli 12 vuotta ja siitä tehtiin peräti 1 693 jaksoa.


title: Heikoin lenkki

text: Ohjelmaa on esitetty maaversiosta riippuen päivittäin tai kerran viikossa, ja kilpailijamäärä on vaihdellut 6−10 pelaajan välillä. Joissakin erikoisjaksoissa on kilpailtu muun muassa pareina. Sääntöjen yksityiskohdat vaihtelevat maaversioittain erityisesti voittosummassa, rahapuun rakenteessa, pelaajien lukumäärässä ja peliajoissa.


title: Heikoin lenkki

text: Joukkueen tavoitteena on kerätä jokaisella pelikierroksella kierroksen tavoitesumma vastaamalla juontajan nopeatempoisesti esittämiin kysymyksiin. Pelin rahapuu (kutsutaan joskus myös rahaketjuksi) koostuu noin kymmenestä tasosta. Jos kilpailija vastaa kysymykseen oikein, siirrytään rahapuun seuraavalle tasolle. Jos kysymykseen vastataan väärin, rahaketju murtuu ja alkaa alusta. Juontaja esittää kysymyksiä nopeassa tahdissa etenemällä kilpailija kerrallaan kierrosajan loppuun saakka sanomalla ensin kilpailijan nimen ja sitten kysymyksen. Kysymystyypit vaihtelevat monivalintatehtävistä yleistietoa mittaaviin tehtäviin ja päässälaskuihin. Kilpailija voi tallettaa rahaketjun senhetkisen rahasumman sanomalla "pankki" nimensä ja kysymyksen välissä, tällöin rahasumma talletetaan pankkiin sekä rahapuu murtuu ja siirtyy seuraavalle kierrokselle: kierroksen lopussa vain pankkiin talletetut rahat kasvattavat voittopottia. Nopein tapa saavuttaa kierroksen tavoitesumma on vastata rahaketjun tasojen mukaiseen kysymysmäärään peräkkäin oikein sanomatta kertaakaan pankkia kysymysten välissä. Rahapuun rakenne on identtinen jokaisella pelikierroksella, mutta joissakin maaversioissa viimeisellä pelikierroksella voitettu summa kerryttää voittopottia kaksin- tai kolminkertaisesti. Peliaika kuitenkin vähenee kierros kierrokselta tyypillisesti kymmenellä sekunnilla. Ensimmäisen kierroksen peliaika vaihtelee maaversioittain suuresti, mutta on suunnilleen kolme minuuttia. Itse kysymyksen vastausaikaa ei varsinaisesti ole rajoitettu, ja kilpailija saattaa pyytää juontajaa toistamaan kysymyksen, mutta juontaja yleensä keskeyttää liian pitkän pohdinnan paljastamalla oikean vastauksen johtaen rahaketjun katkeamiseen.


title: Heikoin lenkki

text: Jokaisen pelikierroksen jälkeen katsojille kerrotaan joukkueen vahvin ja heikoin lenkki, perustuen esimerkiksi oikeiden vastausten tai pankkiin talletetun rahan määrään. Kilpailijat kirjoittavat metallitauluun tai uudemmissa versioissa kosketusnäytölle sen pelaajan nimen, jonka haluavat äänestää ulos kilpailusta. Jokaisella pelaajalla on aina yksi ääni, eikä itseään saa äänestää. Kierroksen vahvin lenkki aloittaa aina seuraavan kierroksen, ja äänestyksen päättyessä tasan kahden kilpailijan välillä hän saa valita, kumpi äänestetään ulos. Jos kierroksen vahvin lenkki äänestetään ulos tai on tasapeliäänestysuhan alla, sama valta on sen sijaan kierroksen toiseksi vahvimmalla lenkillä. Ulosäänestetty ei siis välttämättä ole huonoin pelaaja, vaikka pelillisesti onkin järkevintä äänestää ulos se, joka väärillä vastauksilla rikkoo rahaketjun muodostusta. Äänestyksen jälkeen juontaja haastaa kilpailijoita yksityiskohtaisilla kysymyksillä heidän elämästään ja kilpailullisilla kysymyksillä, kuten pyytämällä perusteluja äänestysvalinnalle tai mahdollisen voittopotin käyttökohdetta.


title: Heikoin lenkki

text: Peliä jatketaan, kunnes jäljellä on kaksi vahvinta lenkkiä. He pelaavat kaksintaistelussa, jossa juontaja esittää vuorotellen viisi kysymystä kummallekin pelaajalle. Viimeisen kierroksen vahvin lenkki saa päättää kaksintaistelun aloitusvuoron. Pelin voittaa ja koko siihen asti kerätyn voittopotin itselleen saa se pelaaja, joka vastaa kaksintaistelussa useampaan kysymykseen oikein. Jos tilanne on viiden kaksintaistelukysymysparin jälkeen tasan, jatketaan äkkikuolemaperiaatteella. Kaksintaistelun hävinnyt ja kaikki muut aiemmin karsiutuneet eivät saa mitään pelin vahvimman lenkin voittaessa koko joukkueen keräämän voittopotin.


title: Heikoin lenkki

text: Pelissä kilpailijat on sijoitettu puolikaareen, jonka keskellä on juontaja. Asetelma on samankaltainen kuin panoptikon-tyylisissä vankiloissa, joissa vangeille pyritään tietoisesti aiheuttamaan alistunut ja ahdistunut olotila. Juontaja seisoo muutama kymmensenttiä pelaajia korkeammalla saarekkeella, jolla on akselinsa ympäri pyörivä näyttötaulu, jolta juontaja lukee kysymykset kääntäen näyttöpäätettä pelaaja kerrallaan. Studio on pimeä, ja valo tulee jokaisen kilpailijan taakse sijoitetusta valoheittimestä sekä kilpailijoiden ja juontajan välisen puolikaarialueen lattiavalaistuksesta, joka toimii samalla visuaalisena kierroskellona. Katsojille graafisesti näkyvä rahapuu ja kierrosaikakello heijastetaan juontajan taakse pelaajia varten.


title: Heikoin lenkki

text: Lähes poikkeuksetta juontaja on ollut jokaisessa maaversiossa nainen, merkittävimpinä poikkeuksina Yhdysvaltain, Irlannin, Japanin, Ranskan, Suomen ja Portugalin "Heikoin lenkki" -ohjelmat. Studion tilaratkaisuilla korostetaan formaattiin kuuluvaa ominaispiirrettä, jossa juontajan tehtävä on kiusoitella tai jopa nöyryyttää kilpailijoita. Tämän taso on kuitenkin vaihdellut maakohtaisesti: erityisesti Saksan "Heikoin lenkki" -ohjelman juontaja Sonja Zietlowin juontotyyliä pidettiin erittäin julmana, kun samalla Ranskan Heikoin lenkki -ohjelman Julien Courbet naureskeli usein kilpailijoiden kanssa. Yleisesti ottaen edelleen käynnissä olevissa maaversioissa tunnelma on rentoutuneempi ja vapautuneempi kuin kymmenen vuotta sitten esitetyissä ohjelmissa.


title: Heikoin lenkki

text: Pankki-sanan liiallinen käyttö johtaa siihen, että kierrosten rahasummat ja siten koko voittopotti jäävät pieniksi, mutta toisaalta voittopottiin kertyy varmasti rahaa. Tämä taktiikka on hyödyllinen erityisesti pelin alussa, jolloin joukossa on myös heikommin pärjääviä pelaajia. Loppua kohden hyöty heikkenee, kun oikeita vastauksia kertyy enemmän. Eräässä Iso-Britannian "Heikoin lenkki" -jaksossa kilpailijat vastasivat peräkkäin oikein 19 kysymykseen, ennen kuin saivat kerättyä kierroksen rahapotin kokoon (oikealla taktiikalla kymmenen ensimmäistä oikeaa vastausta olisivat riittäneet).


title: Heikoin lenkki

text: Pankki-sanan parasta käyttötaktiikkaa on tutkittu ja pohdittu laajemminkin. "New Scientist" -blogin Erica Klarreich on väittänyt, että Yhdysvaltain versiossa rahan keräämiseen on vain kaksi järkevää taktiikkaa. Kilpailijoiden tulisi joko sanoa pankki jokaisella vuorolla tai kuuden oikean vastauksen jälkeen. Oikea strategia riippuu kilpailijoiden tasosta ja pelin etenemisvaiheesta. Suurimmalle osalle, muttei kuitenkaan kaikista heikoimmille joukkueille, kuuden oikean vastauksen pankkitaktiikka on paras. Tilastollisesti kilpailija sanoo pankin joka kolmannen kysymyksen jälkeen, mutta tämä taktiikka on kannattava vain, jos vähintään kahteen kysymykseen kolmesta vastataan koko kierroksen ajan oikein.


title: Heikoin lenkki

text: Värikoodit:


title: Heikoin lenkki

text: Pelaajia on kahdeksan. Viimeisen kierroksen rahasumma lisätään voittopottiin kaksinkertaisena. Tilastollinen heikoin lenkki valitaan väärien vastausten lukumäärän perusteella. Kierrosaika on kolme minuuttia, ja se vähenee kierroksittain aina kymmenen sekuntia kerrallaan.


title: Heikoin lenkki

text: Ohjelmaa esitettiin MTV3-kanavalla aluksi vuosina 2002–2005, jolloin juontajana toimi Kirsi Salo, joka tuli erityisen tunnetuksi piikittilevistä repliikeistään ohjelmassa. Voittosumma oli ensimmäisissä jaksoissa 16 000 euroa, kasvaen kuitenkin myöhemmin ensin 18 000 euroon ja lopulta 20 000 euroon. Ohjelman näyttäminen päätettiin keskeyttää Kirsi Salon raskauden myötä ja avioliittoon astumisen vuoksi.


title: Heikoin lenkki

text: Nelonen ilmoitti tammikuussa 2017 ohjelman palaavan ruutuun. Uutena juontajana toimii Riku Nieminen. Uusi kausi alkoi 20. maaliskuuta 2017. Pelin enimmäisvoittosumma on 20 000 euroa. Kauden päätösjakso esitettiin 22. toukokuuta 2017. Nelonen tiedotti toukokuussa 2017 ohjelman saavan jatkoa syksyllä uudella kaudella. Heikoimman lenkin saa jatkoa uudelle kaudelle keväällä 2018.


title: Heikoin lenkki

text: Juontajan puhetyyliä on arvosteltu useissa maissa vastenmieliseksi ja epäinhimilliseksi, esimerkiksi Saksassa juontotyyliä ensin kevennettiin, mutta lopulta ohjelma jouduttiin lakkauttamaan kokonaan suuren vastustuksen ja pienien katsojalukujen vuoksi. Suomessa juontajan loanheittoa on kritisoitu lapselliseksi ja liiallisuuksiin meneväksi.


title: Heikoin lenkki

text: Kiinnostavan ja järkevän haastelukokonaisuuden luonti on osoittautunut vaikeaksi kuvaus- ja käsikirjoitusteknisesti. Ohjelman kuvaukset kestävät pitkään, sillä käsikirjoittajaryhmä joutuu kehittämään juontajalle luontevia repliikkejä kilpailijoiden vastausten mukaan. Lisäksi studion asettelu edellyttää kameroiden jatkuvaa siirtelyä, kun kilpailijan ja juontajan kuvauskohdetta vaihdetaan. Tämä johtaa 45 minuutin mittaisen kilpailun kuvausajan venymiseen paikoittain jopa kuuteen tuntiin, mitä on pidetty epämiellyttävänä voimakkaasti valaistussa ja helposti kuumenevassa studiossa.


title: Heikoin lenkki

text: Ohjelmaversiot ovat loppuneet nopeasti niissä maissa, joissa juontotyyliä ei olla saatu toimimaan uskottavasti kilpailijoiden kanssa katsojien silmissä. Esimerkiksi Saksassa ja Ruotsissa maaversiot jäivät lyhyiksi, mutta harvassa maassa ohjelman esittäminen on jatkunut kahta tai kolmea vuotta pidempään. Sitä vastoin Iso-Britanniassa, Kroatiassa ja Ranskassa ohjelma on osoittautunut suosituksi ja pitkäikäiseksi, kahdessa ensin mainitussa on tehty ohjelmasta ainoana yli 1 000 jaksoa.


title: All That You Can’t Leave Behind

text: All That You Can’t Leave Behind on irlantilaisen rock-yhtye U2:n kymmenes studioalbumi. Albumin tuottivat yhtyeen kanssa myös aiemmin työskennelleet Daniel Lanois ja Brian Eno, ja se julkaistiin kansainvälisesti 30. lokakuuta 2000 Island Records -levymerkillä. Yhdysvalloissa albumin julkaisi Interscope Records. Musiikillisesti "All That You Can’t Leave Behind" oli U2:n paluu valtavirran soundiin ja se erosi suuresti vaihtoehtorockia ja elektronista tanssimusiikkia yhdistelleestä edeltäjästään, vuoden 1997 albumista "Pop". Albumin julkaisun ja markkinoimisen aikana U2 julisti useaan otteeseen albumin avulla ”hakevansa maailman parhaan yhtyeen paikkaa takaisin itselleen”.


title: All That You Can’t Leave Behind

text: Albumilta julkaistiin singleinä kappaleet ”Beautiful Day”, ”Stuck in a Moment You Can’t Get Out Of”, ”Elevation” ja ”Walk On”, jotka kaikki saavuttivat kansainvälisesti suurta menestystä eri maiden singlelistoilla. "All That You Can’t Leave Behind" palkittiin yhteensä seitsemällä Grammy-palkinnolla eri kategorioissa. ”Beautiful Day” voitti vuoden levytyksen Grammy-palkinnon vuonna 2001 ja ”Walk On” vuonna 2002. Kyseessä on ainoa kerta, jolloin yksi albumi on voittanut vuoden levytyksen Grammyn useampaan kertaan.


title: All That You Can’t Leave Behind

text: "All That You Can’t Leave Behindin" vastaanotto oli kansainvälisesti hyvin positiivinen, ja se sai lämpimän vastaanoton sekä yleisöltä että kriitikoilta. Muun muassa "Rolling Stonen" julkaisemassa arvostelussa albumia pidettiin U2:n uran kolmantena mestariteoksena "The Joshua Tree"- ja "Achtung Baby" -albumien rinnalla. Albumi nousi julkaisuviikollaan 32 maan listaykköseksi, ja kansainvälisesti sitä on myyty yli 12 miljoonaa kappaletta. Vuonna 2012 albumi oli "Rolling Stonen" 500 Greatest Albums of All Time -listan sijalla 280.